-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ลักษณะผลิตภัณฑ์และบริการ ภายใต้สัญญากับ ทศท และ กสท

ทรู คือ ผู้ให้บริการโซลูชั่นด้านสื่อสารครบวงจรรายหนึ่งในประเทศไทย และเป็นหนึ่งใน
แบรนด์ที่แข็งแกร่งที่สุดของประเทศ ได้รับการสนับสนุนเป็นอย่างดีจากเครือเจริญโภคภัณฑ์
ซึ่งเป็นกลุ่มธุรกิจด้านการเกษตรครบวงจรที่ใหญ่ที่สุดในภูมิภาคเอเชีย
(ถือหุ้นทรูในอัตราร้อยละประมาณ 34) กลุ่มบริษัททรูสามารถให้บริการครอบคลุมกลุ่มลูกค้าทั่วไป
กลุ่มธุรกิจขนาดกลางและขนาดย่อม รวมถึงกลุ่มธุรกิจขนาดใหญ่
ด้วยบริการสื่อสารโทรคมนาคมอย่างครบวงจรทั้งมีสาย และไร้สาย ได้แก่ บริการโทรศัพท์เคลื่อนที่
โทรศัพท์พื้นฐาน อินเทอร์เน็ต บริการโครงข่ายสื่อสาร และบริการด้านเนื้อหาและ
ข้อมูล ที่สามารถตอบสนองความต้องการของลูกค้าแต่ละกลุ่มได้อย่างเหมาะสม
กลุ่มทรูเป็นผู้ให้บริการโทรศัพท์พื้นฐาน บริการบรอดแบนด์หรืออินเทอร์เน็ตความเร็วสูงรายใหญ่ที่สุด
ในเขตกรุงเทพมหานครและปริมณฑล รวมทั้งเป็นผู้ให้บริการรายใหญ่ ในธุรกิจโทรศัพท์เคลื่อนที่
ธุรกิจอินเทอร์เน็ต และธุรกิจโทรทัศน์แบบบอกรับสมาชิก

บริษัทย่อยที่สำคัญในกลุ่มบริษัททรู ประกอบด้วย บริษัท ทรูมูฟ จำกัด (ชื่อเดิมบริษัท ทีเอ
ออเร้นจ์ จำกัด) ผู้ให้บริการโทรศัพท์เคลื่อนที่รายใหญ่เป็นอันดับที่สามของประเทศ บริษัท ทรู
อินเทอร์เน็ต จำกัด ผู้ให้บริการอินเทอร์เน็ตอันดับหนึ่งของประเทศ บริษัท ยูไนเต็ด บรอดคาสติ้ง
คอร์ปอเรชั่น จำกัด (มหาชน) (ยูบีซี) ผู้ให้บริการโทรทัศน์แบบบอกรับเป็นสมาชิก

(1) บริการโทรศัพท์พื้นฐาน และ บริการเสริม 

ในเดือนสิงหาคม ปี 2534 บริษัทได้ทำสัญญาร่วมการงานฯ กับ ทศท ให้บริษัทเป็นผู้ดำเนินการลงทุน
จัดหา และติดตั้งควบคุม
ตลอดจนซ่อมบำรุงและรักษาอุปกรณ์ในระบบสำหรับการขยายบริการโทรศัพท์จำนวน 2 ล้านเลขหมาย
ในเขตกรุงเทพมหานครและปริมณฑล เป็นระยะเวลา 25 ปี
ต่อมาได้รับสิทธิให้ขยายบริการโทรศัพท์อีกจำนวน 6 แสนเลขหมาย
บริษัทได้โอนทรัพย์สินที่เป็นโครงข่ายทั้งหมดให้แก่ ทศท
บริษัทได้รับรายได้จากธุรกิจบริการโทรศัพท์พื้นฐานและบริการเสริมในรูปของส่วนแบ่งรายได้ โดย
ทศท เป็นผู้จัดเก็บรายได้ค่าบริการจากผู้ใช้บริการ
แล้วจึงแบ่งรายได้ที่จัดเก็บก่อนหักค่าใช้จ่ายให้แก่บริษัทตามสัดส่วนที่ได้ตกลงกันตามสัญญาร่วมการงานฯ
โดยบริษัทได้รับส่วนแบ่งรายได้ในอัตราร้อยละ 84 สำหรับโทรศัพท์ในส่วน 2 ล้านเลขหมายแรก
และอัตราร้อยละ 79 สำหรับโทรศัพท์ในส่วน 6
แสนเลขหมายที่ได้รับการจัดสรรให้ดูแลเพิ่มเติมในภายหลัง ในส่วนของบริการเสริมต่าง ๆ
ที่บริษัทได้ให้บริการอยู่ บริษัทได้รับส่วนแบ่งรายได้ในอัตราร้อยละ 82
ของรายได้จากบริการเสริมนั้น ๆ ยกเว้นบริการโทรศัพท์สาธารณะ
ซึ่งบริษัทได้รับส่วนแบ่งรายได้ในอัตราร้อยละ 76.5 ณ วันที่ 31 ธันวาคม 2548
บริษัทมีเลขหมายโทรศัพท์พื้นฐานที่ให้บริการแก่ลูกค้าเป็นจำนวนรวม 1,989,664 เลขหมาย
ประกอบด้วย ลูกค้าบุคคลจำนวน 1,383,291 เลขหมาย และลูกค้าธุรกิจจำนวน 606,373
เลขหมาย ด้วยกลยุทธ์การทำการส่งเสริมการขายร่วมกับบริการบรอดแบนด์
ทำให้ทรูมีผู้ใช้บริการรายใหม่เพิ่มขึ้น 45,143 เลขหมายในปี 2548 อย่างไรก็ตาม
รายได้เฉลี่ยต่อเลขหมายต่อเดือนลดลงในอัตราร้อยละ 8.5 เป็น 493 บาท
สาเหตุจากผู้ใช้บริการเปลี่ยนมาใช้โทรศัพท์เคลื่อนที่มากขึ้นอย่างต่อเนื่อง

การให้บริการติดตั้งเลขหมายโทรศัพท์

ผู้ขอเช่าเลขหมายสามารถยื่นเรื่องขอติดตั้งโทรศัพท์โดยผ่านสำนักงานและเคาน์เตอร์บริการของบริษัทที่มีอยู่ทั้งสิ้น
77 แห่ง ในเขตกรุงเทพมหานครและปริมณฑล หรือผ่านศูนย์รับจองทางโทรศัพท์ (Tele
Ordering) และศูนย์ขายทางโทรศัพท์ (Telesale) รวมทั้งสามารถติดต่อผู้บริหารงาน
ลูกค้า (Account Executive) และพนักงานขายโดยตรง
สำหรับการให้บริการลูกค้าและการรับแจ้งเหตุเสีย บริษัทมีศูนย์บริการลูกค้า (Call Center)
ที่สามารถติดต่อได้ที่เลขหมายเดียว คือ 0-2900-9000
ทำให้ง่ายต่อการจดจำและสะดวกสำหรับลูกค้า นอกจากนั้นลูกค้าที่ต้องการแจ้งเหตุเสีย
สามารถติดต่อโดยตรงได้ที่ 1177 ซึ่งเปิดให้บริการตลอด 24 ชั่วโมง
และในการแก้ไขเหตุเสียให้แก่ลูกค้า บริษัทมีเขตปฏิบัติการ
พื้นที่ตั้งกระจายอยู่ทั่วกรุงเทพมหานครและปริมณฑล จำนวน 21
แห่งทำให้สามารถซ่อมบำรุงและแก้ไขเหตุเสียให้แก่ลูกค้าได้ภายในระยะเวลาอันรวดเร็ว เช่น
ภายใน 4-8 ชั่วโมง สำหรับลูกค้าธุรกิจ และภายใน 24 ชั่วโมง สำหรับลูกค้าบุคคล
นับแต่ได้รับแจ้ง

ตารางแสดงจำนวนผู้ใช้บริการโทรศัพท์พื้นฐานและรายได้เฉลี่ยต่อเลขหมายต่อเดือน:

+---------------+---------+--------------+--------------+--------------+
| โทรศัพท์พื้นฐาน   | ณ วันที่   |              |              |              |
|               | 31      |              |              |              |
|               | ธันวาคม  |              |              |              |
+---------------+---------+--------------+--------------+--------------+
|               | 2545    | 2546         | 2547         | 2548         |
+---------------+---------+--------------+--------------+--------------+
| จำนวนผู้ใช้บริการ | 2,      | 1,962,074    | 1,944,521    | 1,989,664    |
|               | 020,402 |              |              |              |
+---------------+---------+--------------+--------------+--------------+
| - ลูกค้าธุรกิจ    | 506,600 | 543,321      | 572,342      | 606,373      |
+---------------+---------+--------------+--------------+--------------+
| - ลูกค้าบุคคล    | 1,      | 1,418,753    | 1,372,179    | 1,383,291    |
|               | 513,802 |              |              |              |
+---------------+---------+--------------+--------------+--------------+
| รายได้เฉลี่ย     | 572     | 542          | 538          | 493          |
| (Blended      |         |              |              |              |
| ARPU)         |         |              |              |              |
+---------------+---------+--------------+--------------+--------------+

การให้บริการเสริม

นอกเหนือจากโทรศัพท์พื้นฐาน บริษัทได้พัฒนาบริการเสริมต่างๆ
เพื่อตอบสนองความต้องการของลูกค้า ซึ่งประกอบด้วย

-   บริการโทรศัพท์สาธารณะ บริษัทได้รับอนุญาตจาก ทศท
    เพื่อให้บริการโทรศัพท์สาธารณะในเขตกรุงเทพมหานครและปริมณฑลจำนวน 20,000 ตู้
    ตั้งแต่ปี 2540 และในเดือนเมษายน ปี 2545 บริษัทได้รับอนุญาตให้ติดตั้งเพิ่มเติมอีกจำนวน
    6,000 ตู้ ซึ่งรวมเป็นจำนวนที่ติดตั้งแล้วเสร็จทั้งสิ้น 26,000 ตู้

-   บริการรับฝากข้อความอัตโนมัติ (Voice Mailbox) บริการรับสายเรียกซ้อน (Call
    Waiting) บริการสนทนา 3 สาย (Conference Call) บริการโอนเลขหมาย (Call
    Forwarding) บริการเลขหมายด่วน (Hot Line) บริการย่อเลขหมาย (Abbreviated
    Dialing) บริการโทรซ้ำอัตโนมัติ (Automatic Call Repetition) และ
    บริการจำกัดการโทรออก (Outgoing Call Barring)

-   บริการ Caller ID เป็นบริการเสริมพิเศษที่แสดงหมายเลขเรียกเข้า

นอกจากนั้น บริษัทยังมีบริการเสริมพิเศษต่าง ๆ ดังนี้ เพื่อรองรับกลุ่มลูกค้าประเภทธุรกิจ
ที่ต้องการติดตั้งโทรศัพท์พื้นฐาน จำนวนมาก

-   บริการตู้สาขาอัตโนมัติระบบต่อเข้าตรง (Direct Inward Dialing:DID)
    เป็นบริการที่ทำให้โทรศัพท์ธรรมดาสามารถเรียกเข้าเลขหมายภายในของตู้สาขาอัตโนมัติได้โดยไม่ต้องผ่านพนักงานสลับสาย
    (Operator) จึงทำให้เลขหมายภายในทุกเลขหมาย เปรียบเสมือนสายตรง

-   บริการเลขหมายนำหมู่ (Hunting Line)
    เป็นบริการที่จัดกลุ่มเลขหมายให้สามารถเรียกเข้าได้โดยใช้เลขหมายหลักเพียงเลขหมายเดียว

-   โครงข่ายบริการสื่อสารร่วมระบบดิจิตัล (Integrated Service Digital Network:
    ISDN)
    เป็นบริการที่ทำให้ผู้ใช้สามารถติดต่อสื่อสารกันได้หลากหลายรูปแบบทั้งรับ-ส่งสัญญาณภาพ เสียง
    และข้อมูลพร้อมกันได้ บนคู่สายเพียง 1 คู่สายในเวลาเดียวกัน

-   บริการ Televoting
    เป็นบริการที่ช่วยให้รับสายโทรศัพท์เรียกเข้าที่มีระยะเวลาสั้นๆในจำนวนสูงมากๆ
    ซึ่งสามารถนำมาใช้เป็นเครื่องมือทางการตลาดได้ เช่น
    การสำรวจความพึงพอใจของผู้บริโภคที่มีต่อสินค้า โทรสมัครเพื่อรับสินค้าตัวอย่าง เป็นต้น
    โดยไม่ต้องลงทุนติดตั้งอุปกรณ์หรือโปรแกรมในการรองรับสายเรียกเข้าปริมาณสูงๆ
    และสามารถทราบผลหรือจำนวนการเรียกเข้าได้ภายในเวลา 5 วินาที

-   บริการฟรีโฟน 1-800 (Free Phone 1-800) เป็นบริการพิเศษที่ผู้เรียกต้นทาง
    ไม่ต้องเสียค่าโทรศัพท์ทางไกลโดยผู้รับปลายทางจะเป็นผู้รับผิดชอบค่าใช้จ่าย
    ทั้งจากการโทรภายในพื้นที่เดียวกันและโทรทางไกลภายในประเทศ โดยกดหมายเลข 1800
    แล้วตามด้วยหมายเลขโทรฟรี 6 หลัก

-   บริการประชุมผ่านสายโทรศัพท์ (Voice Conference) สามารถจัดประชุมได้ทุกที่ ทุกเวลา
    ผ่านทางสายโทรศัพท์

บริการโทรศัพท์พื้นฐานใช้นอกสถานที่ (WE PCT) และบริการโทรศัพท์เคลื่อนที่ (True Move)

บริการโทรศัพท์พื้นฐานใช้นอกสถานที่ (WE PCT) เป็นธุรกิจที่อยู่ภายใต้การดำเนินการของบริษัท
เอเซีย ไวร์เลส คอมมิวนิเคชั่น จำกัด (“AWC”) ซึ่งเป็นบริษัทย่อยของบริษัท
ในขณะที่บริการโทรศัพท์เคลื่อนที่ เป็นธุรกิจที่อยู่ภายใต้การดำเนินงานของบริษัท ทรูมูฟ จำกัด
(ชื่อเดิมบริษัท ทีเอ
ออเร้นจ์ จำกัด) โดยบริษัทถือหุ้นในสัดส่วนร้อยละ 83 ผ่านบริษัท กรุงเทพอินเตอร์เทเลเทค จำกัด
(มหาชน) หรือ BITCO

(2.1) บริการโทรศัพท์พื้นฐานใช้นอกสถานที่ (Personal Communication Telephone - WE
PCT)

บริษัทให้บริการโทรศัพท์พื้นฐานใช้นอกสถานที่ WE PCT ผ่านบริษัท เอเซีย ไวร์เลส
คอมมิวนิเคชั่น จำกัด (“AWC”) ซึ่งเป็นบริษัทย่อย (บริษัทถือหุ้นในสัดส่วนร้อยละ 99.99)
โดยได้เปิดให้บริการอย่างเป็นทางการ เมื่อเดือนพฤศจิกายน 2542 การให้บริการ WE PCT
ของบริษัท ได้ดำเนินการภายใต้สัญญากับ ทศท โดยรายได้ทั้งหมดจะถูกจัดเก็บโดย ทศท และ ทศท
จะแบ่งรายได้ที่จัดเก็บก่อนหักค่าใช้จ่ายให้บริษัทในอัตราร้อยละ 82 เนื่องจาก บริษัทได้มอบหมายให้
AWC ซึ่งเป็นบริษัทย่อยของบริษัทดำเนินการให้บริการ PCT แก่ลูกค้า ดังนั้น
บริษัทจึงต้องแบ่งรายได้ที่ได้รับมาจาก ทศท ในอัตราประมาณร้อยละ 70 ให้กับ AWC นอกจากนั้น
ทศท ก็สามารถให้บริการ PCT แก่ผู้ที่ใช้หมายเลขโทรศัพท์ของ ทศท ได้โดยผ่านโครงข่าย PCT
ของบริษัท ดังนั้น ทศท จึงต้องแบ่งรายได้ส่วนหนึ่งที่ ทศท ได้รับจากผู้ใช้บริการ PCT
จากหมายเลขโทรศัพท์ของ ทศท ให้แก่บริษัท เพื่อเป็นเสมือนค่าเช่าโครงข่าย โดยในส่วนนี้ ทศท
จะต้องแบ่งรายได้ประมาณร้อยละ 80 ให้แก่บริษัท

โดยบริการ PCT เป็นบริการที่ทำให้ผู้ใช้บริการสามารถพกพาโทรศัพท์บ้านไปใช้นอกบ้านได้
โดยใช้เลขหมายเดียวกับโทรศัพท์บ้าน และสามารถใช้ได้ถึง 9 เครื่อง ต่อโทรศัพท์พื้นฐาน 1 เบอร์
ทั้งนี้บริการ PCT สามารถใช้งานได้ภายในเขตพื้นที่ชั้นในของกรุงเทพมหานครและปริมณฑล
ในเดือนกันยายน พีซีที ได้เปลี่ยนเป็น WE PCT
เพื่อสะท้อนกลยุทธ์ในการสร้างชุมชนของคนที่มีความสนใจเหมือนกัน และมีไลฟ์สไตล์เดียวกัน
ผ่านโปรโมชั่น โทรฟรี ภายในโครงข่าย PCT

ตารางแสดงจำนวนผู้ใช้บริการ WE PCT และรายได้เฉลี่ยต่อเลขหมายต่อเดือน:

+---------------+---------+--------------+--------------+--------------+
| WE PCT        | ณ วันที่   |              |              |              |
|               | 31      |              |              |              |
|               | ธันวาคม  |              |              |              |
+---------------+---------+--------------+--------------+--------------+
|               | 2545    | 2546         | 2547         | 2548         |
+---------------+---------+--------------+--------------+--------------+
| จำนวนผู้ใช้บริการ | 604,340 | 549,295      | 472,846      | 469,125      |
| ^(1/)         |         |              |              |              |
+---------------+---------+--------------+--------------+--------------+
| รายได้เฉลี่ย     | 361     | 282          | 268          | 318          |
| (ARPU)        |         |              |              |              |
+---------------+---------+--------------+--------------+--------------+

^(1/) รวมลูกค้าที่ใช้บริการ PCT Buddy ซึ่งเป็นบริการแบบจ่ายเงินล่วงหน้า

ในปี 2548 บริษัทนำเสนอแพคเกจ 300 บาท โดยลูกค้า WE PCT สามารถโทรหากันใน
เครือข่ายพีซีทีได้ฟรี ไม่จำกัด และคิดค่าบริการ 3 บาทต่อครั้ง สำหรับการโทรภายในพื้นที่เดียวกัน,
โทรทางไกลภายในประเทศ และโทรไปยังโทรศัพท์เคลื่อนที่
ซึ่งช่วยให้รายได้เฉลี่ยต่อเครื่องเพิ่มขึ้นและทำให้สามารถรักษาฐานลูกค้าไว้ได้

(2.2) บริการโทรศัพท์เคลื่อนที่ (True Move)

บริษัทให้บริการโทรศัพท์เคลื่อนที่ภายใต้การได้รับอนุญาตจากการสื่อสารแห่งประ เทศไทย (“กสท”)
จนถึงเดือนกันยายน ปี 2556 โดยผ่านบริษัทย่อย ทรูมูฟ (ชื่อเดิม ทีเอ ออเร้นจ์)
ซึ่งบริษัทถือหุ้นร้อยละ 82.86 ภายใต้การได้รับอนุญาตดังกล่าว ทรูมูฟจะต้องจ่าย (1)
ค่าเชื่อมโยงโครงข่ายให้แก่ ทศท ในอัตรา 200
บาทต่อเลขหมายต่อเดือนสำหรับลูกค้าประเภทเหมาจ่ายรายเดือน และร้อยละ 18 ของ
รายได้จากการขายบัตรเติมเงินรายเดือนก่อนหักค่าใช้จ่าย และ (2) ส่วนแบ่งรายได้แก่ กสท
ในอัตราร้อยละ 20 ของรายได้หลังหักค่าเชื่อมโยงโครงข่าย
โดยส่วนแบ่งรายได้จะเพิ่มขึ้นเป็นอัตราร้อยละ 25 ทั้งนี้นับตั้งแต่วันที่ 16 กันยายน 2549
เป็นต้นไปจนถึงวันที่ 15 กันยายน 2554 และจะเพิ่มขึ้นเป็นอัตราร้อยละ 30
จนสิ้นสุดระยะเวลาการได้รับอนุญาต

ทรูมูฟ เป็นผู้ให้บริการโทรศัพท์เคลื่อนที่รายใหญ่เป็นอันดับสามของประเทศ
โดยครองส่วนแบ่งการตลาดประมาณร้อยละ 15.1 ณ 31 ธันวาคม 2548
โดยให้บริการโทรศัพท์เคลื่อนที่ระบบ Global System for Mobile Telecommunications
หรือระบบ GSM ด้วยความถี่ 1800 MHz

จำนวนผู้ใช้บริการ

นับตั้งแต่เปิดให้บริการโทรศัพท์เคลื่อนที่ จำนวนผู้ใช้บริการของบริษัทเพิ่มขึ้นอย่างรวดเร็วทุกปี
ผู้ใช้บริการส่วนใหญ่เป็นลูกค้าแบบเติมเงิน
การที่รายได้ส่วนใหญ่มาจากระบบเติมเงินทำให้มีความเสี่ยงลดลง
และยังช่วยลดค่าใช้จ่ายเกี่ยวกับใบแจ้งหนี้และการรับชำระเงิน

ตารางแสดงจำนวนผู้ใช้บริการโทรศัพท์เคลื่อนที่ และรายได้เฉลี่ยต่อเลขหมายต่อเดือน (บาท):

+---------------------+----------+-----------+-----------+-----------+
| ทรูมูฟ                | ณ วันที่ 31 |           |           |           |
|                     | ธันวาคม   |           |           |           |
+---------------------+----------+-----------+-----------+-----------+
|                     | 2545     | 2546      | 2547      | 2548      |
+---------------------+----------+-----------+-----------+-----------+
| จำนวนผู้ใช้บริการ       |          |           |           |           |
+---------------------+----------+-----------+-----------+-----------+
| แบบเติมเงิน           | 877,057  | 1,539,735 | 2,927,818 | 4,009,470 |
+---------------------+----------+-----------+-----------+-----------+
| แบบเหมาจ่ายรายเดือน   | 459,171  | 285,255   | 452,565   | 449,173   |
+---------------------+----------+-----------+-----------+-----------+
| รวมจำนวนผู้ใช้บริการ    | 1        | 1,824,990 | 3,380,383 | 4,458,643 |
|                     | ,336,228 |           |           |           |
+---------------------+----------+-----------+-----------+-----------+
| อัตราการเติบโต        | -        | 36.6%     | 85.2%     | 31.9%     |
+---------------------+----------+-----------+-----------+-----------+
| รายได้เฉล            | 642      | 508       | 437       | 393       |
| ี่ยต่อเลขหมายต่อเดือนรวม |          |           |           |           |
+---------------------+----------+-----------+-----------+-----------+
| รายได้เฉลี่ยต่อเลข      | 486      | 368       | 348       | 321       |
| หมายต่อเดือนแบบเติมเงิน |          |           |           |           |
+---------------------+----------+-----------+-----------+-----------+
| ราย                 | 763      | 1,016     | 1,030     | 911       |
| ได้เฉลี่ยต่อเลขหมายต่อเด |          |           |           |           |
| ือนแบบเหมาจ่ายรายเดือน |          |           |           |           |
+---------------------+----------+-----------+-----------+-----------+

บริการต่างๆ ของทรูมูฟ

แบบเหมาจ่ายรายเดือน (Post Pay)

บริการแบบเหมาจ่ายรายเดือนของทรูมูฟ
เป็นบริการโทรศัพท์เคลื่อนที่แบบชำระค่าใช้บริการเป็นรายเดือน
ที่ลูกค้าสามารถเลือกค่าใช้บริการรายเดือนได้ตั้งแต่ 499, 500, 800 และ 1,300 บาทต่อเดือน

แบบเติมเงิน (Pre Pay)

บริการแบบเติมเงินของทรูมูฟ เป็นบริการโทรศัพท์เคลื่อนที่แบบจ่ายเงินล่วงหน้า
พร้อมทั้งนำเสนอช่องทางการเติมเงินแบบใหม่ “Easy Top Up” ผ่านช่องทางต่างๆ คือ “Mobile
Top Up” ซึ่งลูกค้าแบบเติมเงินสามารถโอนเงินค่าโทร
พร้อมทั้งเวลาการใช้บริการจากโทรศัพท์มือถือไปยังโทรศัพท์มือถืออีกเครื่องหนึ่ง หรือ “Home Top
Up” ผู้ใช้บริการแบบเติมเงินสามารถเติมเงินเข้าโทรศัพท์มือถือผ่านโทรศัพท์บ้านของทรู
และอีกช่องทาง คือ การเติมเงินผ่านคู่ค้าซึ่งเป็นพันธมิตรตามร้านค้าที่มีเครื่องหมาย “Mobile Top
Up”

บริการลูกค้าธุรกิจ (Direct Business)

ทรูมูฟ นำเสนอบริการนี้ โดยมีทีมที่ปรึกษาจากทรูมูฟ
ที่จะช่วยหาทางออกที่เหมาะสมสำหรับความจำเป็นทางการสื่อสารในธุรกิจของลูกค้าโดยเฉพาะ
ซึ่งจะสามารถช่วยแบ่งเบาภาระในส่วนของการวิเคราะห์และแก้ปัญหาเกี่ยวกับการลงทุนในการสื่อสารทางธุรกิจ
และสามารถสร้างโซลูชั่นทางการสื่อสารให้ตรงกับความต้องการของลูกค้าแต่ละรายได้เป็นอย่างดี

บริการมัลติมีเดีย

ทรูมูฟ
นำเสนอบริการด้านมัลติมีเดียที่หลากหลายเพื่อให้สอดคล้องกับไลฟสไตล์ของลูกค้าที่ต่างกันโดยลูกค้าสามารถดาวน์โหลด
content ต่าง ๆ ผ่านระบบ GPRS ที่เว็บท่า (Web Portal) Trueworld.net โดยในปี 2548
นี้ ทรูมูฟได้เสนอบริการใหม่ ได้แก่

-   "Music World" ให้บริการเพลงบนโทรศัพท์เคลื่อนที่
    ด้วยกิจกรรมที่หลากหลายเพื่อสร้างชุมชนผู้รักเสียงเพลง

-   "Voice SMS"
    เป็นบริการรับส่งข้อความเสียงไปยังโทรศัพท์พื้นฐานและโทรศัพท์มือถือทุกเครือข่ายครอบคลุมทั่วประเทศไทย

-   “Color Mail” เป็นบริการรูปแบบใหม่ในการส่งข้อความพร้อมภาพแบบมัลติมีเดีย

-   “Mobile Chat” พบประสบการณ์ใหม่ในการสื่อสารผ่านเครือข่าย GPRS

บริการอื่นๆ ที่ทรูมูฟ ได้นำเสนอในปี 2548 ได้แก่

-   Dual Phone: การผสมผสานระหว่างระบบโทรศัพท์เคลื่อนที่ GSM
    และระบบโทรศัพท์สำนักงาน (PCT)

-   ซิมนานจริงๆ เหมาะสำหรับลูกค้าใช้น้อย ถือนาน หรือเน้นรับสาย

-   BlackBerry:
    เป็นบริการระบบเทคโนโลยีสื่อสารไร้สายที่ตอบสนองต่อความต้องการขององค์กรในทุกด้าน
    ด้วยนวัตกรรมด้านซอฟแวร์และหรือเครื่องรับที่ก้าวล้ำทันสมัย, เครือข่ายการจัดการ,
    บริการและโปรแกรมสนับสนุนต่างๆ
    ทำให้การรับส่งเมล์และข้อมูลของบริษัทมีความปลอดภัยและรับอีเมล์ได้อย่างอัตโนมัติ

 (3) บริการสื่อสารข้อมูลดิจิตอล

การส่งผ่านข้อมูลที่บริษัทให้บริการในปัจจุบัน ประกอบด้วย

-   โครงข่ายข้อมูลดิจิตอล DDN (Digital Data Network) หรือ Leased Line เป็น
    เครือข่ายส่วนตัวสำหรับการรับส่งข้อมูลโดยเป็นเส้นทางสื่อสารที่เชื่อมโยงการ
    รับส่งข้อมูล ภาพและเสียงระหว่างสถานที่ 2 แห่ง ภายใต้โครงข่ายของบริษัท
    ในอัตราความเร็วแบบคงที่ ซึ่งเหมาะกับธุรกิจหรือองค์กรที่มีสาขาจำนวนมาก เช่น ธนาคาร
    สถาบันการเงิน ฯลฯ ที่จะต้องอาศัยการรับส่งข้อมูลอย่างต่อเนื่องและ
    ถูกต้องแม่นยำ และมีปริมาณข้อมูลเป็นจำนวนมาก
    บริษัทมีบริการนี้ให้เลือกหลายแบบตามความเหมาะสมกับลูกค้า โดยมีความเร็วตั้งแต่ 64 Kbps
    จนถึงมากกว่า 140 Mbps รวมทั้งมีการรับประกันในการบริการ ณ วันที่ 31 ธันวาคม 2548
    บริษัทได้ให้บริการวงจร DDN แล้วถึง 10,216 วงจร ทั้งนี้บริษัท และ บริษัท ทรู มัลติมีเดีย
    ซึ่งเป็นบริษัทย่อย ได้ให้บริการโครงข่ายข้อมูลดิจิตอลในเขตกรุงเทพและปริมณฑล
    และในต่างจังหวัด

-   บริการ IP Access Service (“IPAS”) เป็นบริการภายใต้ชื่อ “Megaport”
    ซึ่งเป็นการให้บริการและบริหารระบบการต่อเชื่อมอินเทอร์เน็ต ให้แก่ลูกค้า
    ทำให้ลูกค้าไม่ต้องลงทุนในอุปกรณ์และบุคลากรเอง กลุ่มลูกค้าเป้าหมายของ Megaport ได้แก่
    บริษัทผู้ให้บริการอินเทอร์เน็ต (ISPs) บริษัทผู้ให้บริการด้านข้อมูลบนเว็บไซต์
    และกลุ่มลูกค้าธุรกิจซึ่งต้องการ Virtual Private Network service (“VPN”)
    หรือการเชื่อมต่อระหว่างสาขา

-   บริการโครงข่ายเชื่อมต่ออินเทอร์เน็ต (Trunking Access) ใช้ในการรับสายโทรศัพท์เข้า
    เพื่อต่อเชื่อมอินเทอร์เน็ตได้ครั้งละ 30 สายหรือจำนวนเท่าของ 30 สาย พร้อมกัน
    ทำให้ลูกค้าไม่มีปัญหาจากคู่สายโทรศัพท์ขาดแคลนหรือคู่สายมีจำกัดในพื้นที่ให้บริการ

-   บริการ Metronet เป็นบริการโครงข่ายข้อมูลที่ใช้เทคโนโลยี Fiber-to-the-building
    ซึ่งถูกออกแบบมาเฉพาะลูกค้าธุรกิจ เพื่อให้มี Network Configuration
    ที่เรียบง่ายกว่าเดิม โดยมี Bandwidth Capacity ที่กว้างขึ้น และมีคุณภาพบริการที่สูงขึ้น
    Metronet สามารถเพิ่มประสิทธิภาพการทำธุรกิจให้แก่ลูกค้า
    โดยลูกค้าแต่ละรายสามารถส่งผ่านข้อมูลได้ด้วยความเร็วสูง ระหว่าง 512 Kbps ถึง 1
    Gbps

-   บริการ Network Manager ซึ่งเป็นบริการเกี่ยวกับการบริหารเครือข่ายข้อมูลให้
    ลูกค้า โดยครอบคลุมถึงการลงทุนในอุปกรณ์ การจัดหาและวางแผนสำหรับสาขา
    รวมทั้งการติดตั้งเพื่อเตรียมใช้งาน
    การเป็นศูนย์กลางติดต่อระหว่างลูกค้าและผู้ให้บริการเครือข่ายอื่น
    (ในกรณีที่ใช้เครือข่ายของผู้ประกอบการรายอื่น)
    การดูแลเครือข่ายข้อมูลลูกค้าให้มีประสิทธิภาพตั้งแต่ต้นทางจนถึงปลายทาง
    และรายงานประมวลผลประสิทธิภาพของเครือข่ายตลอดจนช่วยวางแผนงานการใช้งานในอนาคต
    บริษัทได้เริ่มทดลองให้บริการนี้ในไตรมาสที่ 3 ปี 2546

-   บริการ Mail Fax เป็นบริการรับ- ส่งแฟกซ์ผ่านทางอีเมล์

-   บริการ MPLS VPN บริการเครือข่ายส่วนตัวเสมือนจริง
    ที่ทำงานโดยใช้เครือข่ายที่เชื่อมโยงเป็นเครือข่าย WAN (Wide Area Network)
    แต่ยังสามารถคงความเป็นเครือข่ายเฉพาะ ด้วยการนำเอาจุดเด่นของ IP (Internet
    Protocal) ด้วยความง่ายต่อการขยายและราคาที่ไม่แพงเมื่อเปรียบเทียบกับวงจรเช่า
    และรวมเข้ากับจุดเด่นของ Frame Relay
    คือความเสถียรและการจัดการส่งข้อมูลที่มีประสิทธิภาพสูงกว่า
    ทำให้มีค่าใช้จ่ายคงที่ และสามารถใช้งานโทรศัพท์โดยไม่ต้องเสียค่าโทรทางไกล
    เหมาะกับองค์กรที่มีสาขากระจายอยู่ตามที่ต่าง ๆ และต้องการเชื่อมต่อเครือข่ายเข้าด้วยกัน

ตารางแสดงจำนวนวงจรเช่าบริการสื่อสารข้อมูลดิจิตอล (DDN) และรายได้เฉลี่ยต่อวงจรต่อเดือน
(บาท):

+---------------+---------+--------------+--------------+--------------+
| DDN           | ณ 31    |              |              |              |
|               | ธันวาคม  |              |              |              |
+---------------+---------+--------------+--------------+--------------+
|               | 2545    | 2546         | 2547         | 2548         |
+---------------+---------+--------------+--------------+--------------+
| จำนวนวงจรเช่า  | 7,104   | 7,835        | 9,001        | 10,216       |
+---------------+---------+--------------+--------------+--------------+
| รายได้เฉลี่ย     | 18,659  | 16,591       | 11,014       | 10,411       |
| (ARPU)        |         |              |              |              |
+---------------+---------+--------------+--------------+--------------+

(4) บริการโครงข่ายมัลติมีเดีย และ บริการอินเทอร์เน็ตความเร็วสูง (บรอดแบนด์)

ธุรกิจมัลติมีเดียของบริษัทดำเนินการโดยบริษัท ทรู มัลติมีเดีย จำกัด (True Multimedia) “TM”
ซึ่งเป็นบริษัทย่อยของบริษัท (ถือหุ้นในสัดส่วนร้อยละ 90.5)
ซึ่งให้บริการอินเทอร์เน็ตความเร็วสูงและบริการมัลติมีเดียผ่านโครงข่าย Hybrid Fiber-optic
Coaxial หรือ HFC ขนาดใหญ่ โดยทรู มัลติมีเดียได้รับอนุญาตจาก ทศท
ให้ดำเนินการให้เช่าวงจรสื่อสัญญาณความเร็วสูงผ่านโครงข่ายมัลติมีเดีย
ทั่วประเทศ (ไม่รวมบริการเสียง) จนถึงวันที่ 20 ตุลาคม 2560

บริการอินเทอร์เน็ตความเร็วสูง (บรอดแบนด์)

ทรู มัลติมีเดีย ให้บริการบรอดแบนด์ด้วย 2 เทคโนโลยี คือ Cable Modem และ ADSL แก่
ผู้ให้บริการอินเทอร์เน็ต (Internet Service Provider หรือ ISP) รวมทั้ง ทรู อินเทอร์เน็ต
และ เอเชีย อินโฟเน็ต ซึ่งเป็นบริษัทย่อย ณ 31 ธันวาคม 2548 บริษัทมีผู้ใช้บริการบรอดแบนด์รวม
300,322 ราย ส่วนใหญ่เป็นลูกค้าประเภท ADSL

ADSL เป็นบริการที่สามารถเชื่อมต่อเข้ากับอินเทอร์เน็ตอย่างถาวร ลูกค้าสามารถเลือกความเร็ว
(สูงสุดถึง 4 Mbps) ให้เหมาะสมตามความต้องการใช้งานของลูกค้าแต่ละราย
และยังสามารถใช้โทรศัพท์ในการติดต่อสื่อสารได้ในขณะเดียวกัน

โครงข่ายโทรศัพท์พื้นฐานของทรู
ได้รับการออกแบบมาเพื่อให้บริการด้านเสียงและข้อมูลอย่างมีประสิทธิภาพและในราคาประหยัด
โครงข่ายใยแก้วนำแสงของทรูสามารถรองรับเทคโนโลยีไอพี (Internet Protocol)
โดยมีการใช้สายเคเบิ้ลทองแดงในระยะทางสั้นๆ ราว 3-4 กิโลเมตร
เพื่อคุณภาพที่ดีที่สุดในการให้บริการด้านเสียงและข้อมูล

คุณภาพโครงข่ายดังกล่าวข้างต้น
ทำให้กลุ่มทรูสามารถให้บริการบรอดแบนด์ที่มีความเร็วสูงและมีประสิทธิภาพคงที่
อีกทั้งยังสามารถประหยัดค่าใช้จ่ายในการติดตั้ง บำรุงรักษา และต้นทุนในการดำเนินงาน
เนื่องจากไม่เพียงแต่สามารถให้บริการ ADSL เท่านั้น แต่ยังสามารถให้บริการ ADSL2+,
G.SHDSL และ Gigabit Ethernet และมีความพร้อมที่จะพัฒนาไปเป็นโครงข่าย NGN (Next
Generation Network) ซึ่งเป็นเทคโนโลยี ระบบ IP

ในเดือนมีนาคม 2548 กลุ่มทรู นำเสนอบริการ VDSL (Very High-Speed Digital
Subscriber Line) ซึ่งเป็นบริการอินเทอร์เน็ตความเร็วสูงตั้งแต่ 6 Mbps – 10 Mbps
สำหรับกลุ่มลูกค้าองค์กรธุรกิจ และกลุ่มธุรกิจ SME

ในเดือนเมษายน 2548 เปิดให้บริการ Pre Pay hi-speed Internet ไฮ-สปีด
อินเทอร์เน็ตแบบเติมเงินครั้งแรกในประเทศไทย
สามารถรับส่งข้อมูลได้เร็วกว่าอินเทอร์เน็ตธรรมดาถึง 4 เท่า ด้วยอัตรา
ค่าบริการเพียงนาทีละ 0.24 บาท
และคิดค่าบริการตามการใช้งานจริงโดยไม่เสียค่าบริการรายเดือน
ซึ่งนับเป็นทางเลือกใหม่แก่ลูกค้าที่สะดวกและคุ้มค่า

ในปี 2546 กลุ่มทรู และ ผู้ให้บริการรายอื่น เช่น MKSC
ได้นำเสนอบริการอินเทอร์เน็ตไร้สายความเร็วสูง หรือ Wi-Fi (Wireless Fidelity) ณ วันที่
31 ธันวาคม 2548 กลุ่มทรูได้ขยายจุดให้บริการอินเทอร์เน็ตไร้สายความเร็วสูงกว่า 2,000
จุดตามสถานที่ต่างๆ เช่น ร้านกาแฟ ร้านอาหาร โรงแรม โรงพยาบาล ห้างสรรพสินค้า
โรงภาพยนตร์ ศูนย์ประชุม และอาคารสำนักงาน

(5) บริการอินเทอร์เน็ต Content และ Application

บริษัทดำเนินธุรกิจการให้บริการอินเทอร์เน็ตโดยผ่านบริษัทย่อย (1) บริษัท เอเซีย อินโฟเน็ท
จำกัด (“AI”) ซึ่งบริษัทถือหุ้นในสัดส่วนร้อยละ 65 ได้รับอนุญาตจาก กสท
ให้ดำเนินธุรกิจการให้บริการอินเทอร์เน็ตเชิงพาณิชย์แก่ผู้ใช้บริการทั่วประเทศ และ (2) บริษัท ทรู
อินเทอร์เน็ต จำกัด "True Internet" ซึ่งบริษัทถือหุ้นในสัดส่วนร้อยละ 99.99 ในเดือนกันยายน
2548 ทรู อินเทอร์เน็ต ได้รับอนุญาตจาก กทช. ในการให้บริการอินเทอร์เน็ตแบบที่ 1
โดยมีผลตั้งแต่วันที่ 18 สิงหาคม 2548 เป็นต้นไป กลุ่มทรู
ยังคงเป็นผู้ให้บริการอินเทอร์เน็ตอันดับหนึ่งของประเทศ ด้วยจำนวนผู้ใช้บริการรวม 716,703 ราย
ณ
สิ้นปี 2548 ซึ่งลดลงจาก 1.2 ล้านราย ณ สิ้นปี 2547 ทั้งนี้เป็นผลมาจากการที่ลูกค้าประเภท
Dial-up เปลี่ยนมาใช้บริการบรอดแบนด์
และส่วนหนึ่งเป็นผลจากการเปลี่ยนแปลงวิธีการคำนวณจำนวนผู้ใช้บริการ Dial-up

ตารางแสดงจำนวนผู้ใช้บริการอินเทอร์เน็ต:

+----------------+-----------+------------+------------+-------------+
| อินเทอร์เน็ต      | ณ วันที่ 31  |            |            |             |
|                | ธันวาคม    |            |            |             |
+----------------+-----------+------------+------------+-------------+
|                | 2545      | 2546       | 2547       | 2548        |
+----------------+-----------+------------+------------+-------------+
| จำนวนผู้ใช้บริการ  | 344,618   | 652,726    | 1,231,344  | 716,703*    |
+----------------+-----------+------------+------------+-------------+

  * ลดลงเนื่องจากลูกค้าประเภท Dial-up เปลี่ยนมาใช้บริการบรอดแบนด์
  และส่วนหนึ่งเป็นผลจากการเปลี่ยนแปลงวิธีการคำนวณจำนวนผู้ใช้บริการ Dial-up

การให้บริการ

กลุ่มทรูเล็งเห็นถึงศักยภาพในการสร้างความเติบโตแก่บริการอินเทอร์เน็ต
บริษัทจึงได้นำเสนอบริการต่างๆ เกี่ยวกับธุรกิจอินเทอร์เน็ต ได้แก่ Internet access,
Internet content and applications, web page development, portal
และบริการให้คำปรึกษาด้าน eCommerce

บริการเชื่อมต่ออินเทอร์เน็ต บริษัทนำเสนอบริการอินเทอร์เน็ตแบบ Dial-up และบรอดแบนด์ รวมทั้งฟรีอีเมล์ และบริการ Web page hosting สำหรับลูกค้าทั่วไปที่อยู่ในเขตกรุงเทพมหานครและตามจังหวัดใหญ่ทั่วประเทศ โดยเชื่อมต่อผ่านโมเด็มที่ความเร็ว 56 Kbps. ถึง 4 Mbps สำหรับลูกค้าทั่วไป และ 6 - 10 Mbps สำหรับลูกค้าธุรกิจ 

บริการเชื่อมต่ออินเทอร์เน็ตเฉพาะลูกค้าธุรกิจ บริษัทได้ให้บริการอีคอมเมิร์ซสำหรับลูกค้าที่เป็นบริษัทหรือสถาบันด้วยบริการเกี่ยวกับเว็บไซต์อย่างครบวงจร นับตั้งแต่ การออกแบบ การสร้าง และการรับฝากเว็บไซต์ เป็นต้น ในเดือนพฤษภาคม 2547 ได้ร่วมทุนในบริษัทที่มีการจัดตั้งใหม่ชื่อ บริษัท ทรู อินเทอร์เน็ต ดาต้า เซ็นเตอร์ จำกัด เพื่อเปิดให้บริการ Internet Data Center รวมทั้งบริการอื่นที่เกี่ยวข้องกับบริการ อินเทอร์เน็ต ทำให้ทรูสามารถให้บริการอินเทอร์เน็ตแก่ลูกค้าประเภทธุรกิจได้อย่างครบวงจร

พอร์ทัล สำหรับ ข้อมูล บริษัทเปิดตัว ทรู เวิร์ลด์ ดอท เน็ต (Trueworld.net) ศูนย์รวมบริการคอนเทนท์มัลติมีเดีย อาทิ ดนตรี กีฬา ข่าวสาร และสาระบันเทิงอื่นๆ

NC True ซึ่งเป็นบริษัทร่วมทุนระหว่างบริษัท ทรู คอร์ปอเรชั่น จำกัด (มหาชน) และบริษัท NC
Soft จำกัด ผู้นำในการพัฒนาและผู้ผลิตเกมออนไลน์ชั้นนำระดับโลกจากประเทศเกาหลี
เปิดตัวเกมออนไลน์ ชื่อ “Lineage II” ซึ่งเป็นเกมออนไลน์ประเภท 3D Massive
Multiplayer Online Role Playing Game (MMORPG) ในปี 2548

บริการด้าน Application บริษัทนำเสนอ applications ต่างๆ ที่สนับสนุนการใช้บริการอินเทอร์เน็ตให้มีความปลอดภัย รวมทั้งให้บริการดาวน์โหลดซอฟท์แวร์ต่างๆ บริษัทเปิดบริการ White Net เพื่อกลั่นกรองสื่อที่ไม่เหมาะสมสำหรับเยาวชนบนอินเทอร์เน็ต บริษัทมีแผนที่จะเปิดบริการ email filtering เพื่อ กลั่นกรองอีเมล์ และโปรแกรมป้องกันไวรัส

(6) บริการโทรทัศน์แบบบอกรับสมาชิกระบบเคเบิ้ลทีวี

บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) หรือ ยูบีซี ซึ่งเป็นบริษัทร่วม
เป็นผู้ให้บริการโทรทัศน์แบบบอกรับสมาชิกระบบเคเบิ้ลทีวี
ได้เช่าใช้ช่องสัญญาณโครงข่ายมัลติมีเดียความเร็วสูง (HFC) ของ ทรู มัลติมีเดีย
เพื่อแพร่ภาพรายการต่างๆ ของยูบีซี ไปยังสมาชิก ด้วยจำนวนช่องสัญญาณอนาล็อค 35 ช่อง
บริษัทดำเนินการวางข่ายสายจากโครงข่าย HFC ไปยังบ้านผู้ใช้บริการซึ่งเป็นสมาชิกยูบีซี
รวมทั้งติดตั้งและบำรุงรักษากล่องรับสัญญาณ ณ 31 ธันวาคม 2548 บริษัทมีผู้ใช้บริการรวม
483,816 ราย

(7) บริการอื่นๆ

นอกเหนือจากธุรกิจหลักดังกล่าวแล้ว บริษัทยังได้เปิดให้บริการอื่นๆ เช่น
บริการเช่ารถยนต์และอาคาร บริการติดตั้งโครงข่ายโทรคมนาคม บริการด้านการดูแลลูกค้า (Call
Center) เป็นต้น

3.2 การตลาด

บริษัทมีเป้าหมายที่จะให้บริการโทรคมนาคมต่างๆ ในลักษณะที่เป็น Solution
ที่เหมาะสมตามความต้องการของลูกค้าแต่ละประเภท โดยการนำเสนอบริการในกลุ่มไปด้วยกัน
(Products Bundling) เพื่อให้เป็นบริการที่ครบวงจรสำหรับลูกค้า โดยบริษัทเชื่อว่า
กระแสความต้องการของบริการที่มีทั้งโทรศัพท์พื้นฐาน โทรศัพท์ไร้สาย ข้อมูล อินเทอร์เน็ต และ
มัลติมีเดีย ที่รวมอยู่ในบริการเดียวจะมีปริมาณสูงขึ้นในอนาคต
นอกจากนั้นบริษัทจะมุ่งเน้นการตอบสนองความต้องการของลูกค้า (Customer Centric)
และเพิ่มช่องทางการจำหน่าย โดยในปี 2548 บริษัทได้ให้บริการต่างๆ เหล่านี้

สำหรับลูกค้าทั่วไป ทรูเปิดตัวบริการ Cyber Home ซึ่งประกอบด้วย ระบบ Home Monitoring
ซึ่งเจ้าของบ้านสามารถชมภาพและรับรู้ความเคลื่อนไหวต่าง ๆ ภายในบ้านผ่านเครือข่าย
อินเทอร์เน็ตความเร็วสูง ระบบ Home Automation สั่งการเปิด-ปิดอุปกรณ์ไฟฟ้าอัตโนมัติ ระบบ
Home Security ระบบรักษาความปลอดภัยภายในบ้านซึ่งสามารถแจ้งเตือนโดยอัตโนมัติ
รวมทั้งระบบ Home Communication เสนออัตราค่าบริการโทรศัพท์พื้นฐานราคาพิเศษ
โดยสามารถศึกษารายละเอียดต่าง ๆ ของบริการ Cyber Home ได้จาก
www.truecyberhome.com
ซึ่งภายในเวปไซต์ดังกล่าวยังมีบริการทางการเงินที่จะลิงค์ไปยังพันธมิตรของทรู
ซึ่งเป็นบริษัทผู้พัฒนาบ้านจัดสรรหรือคอนโดมิเนียมชั้นนำต่าง ๆ อีกด้วย

นอกจากนี้ ทรูยังเปิดบริการ “True Delivery”
เพื่อให้ผู้บริโภคและลูกค้าธุรกิจสามารถสั่งซื้อผลิตภัณฑ์และบริการของกลุ่มทรูตลอด 24
ชั่วโมงในเขตกรุงเทพมหานครและปริมณฑล โดยผ่านหมายเลขโทรศัพท์ 02-900-8000 หรือ
www.truecorp.co.th

กลุ่มทรูเป็นผู้วางระบบเครือข่ายและเทคโนโลยีด้านไอพี นำ IP Telephony
มาสร้างสรรค์สยามพารากอนให้เป็นไอพีคอมเพล็กซ์แห่งแรกของเมืองไทย
ปูทางสู่การสร้างสมาร์ทช็อป ด้วยเทคโนโลยีสื่อสารครบวงจรที่อำนวยความสะดวกร้านค้าต่างๆ
ในห้างสรรพสินค้า และคอมเพล็กซ์ขนาดใหญ่ นอกจากนี้ กลุ่มทรูยังได้ร่วมมือกับบริษัท โอเชี่ยนนิส
อินเตอร์เนชั่นแนล จำกัด ผู้ดำเนิน
กิจการพิพิธภัณฑ์สัตว์น้ำ สร้างมิติใหม่แห่งการเรียนรู้ โดยเป็นผู้วางระบบเทคโนโลยีสื่อสารต่างๆ
ภายในสยามโอเชี่ยนเวิร์ล พิพิธภัณฑ์สัตว์น้ำใหญ่ที่สุดในประเทศไทย ซึ่งตั้งอยู่ที่สยามพารากอน
เพื่อเชื่อมโยงและเสริมกระบวนการเรียนรู้วิถีชีวิตใต้ท้องทะเลด้วยคอนเทนท์มัลติมีเดีย

สำหรับลูกค้า SME ทรูได้นำเสนอ “Dual Phone” ระบบโทรศัพท์นวัตกรรมใหม่
ซึ่งเป็นการรวมข้อดีของโทรศัพท์มือถือระบบ GSM และโทรศัพท์พื้นฐานใช้นอกสถานที่ (WE PCT)
เข้าเป็นสองระบบในเครื่องเดียว
ซึ่งให้ทั้งความประหยัดและความสะดวกสบายโดยไม่พลาดการติดต่อ

ทรูร่วมกับบริษัท ซีเมนส์ จำกัด (ประเทศไทย) ผู้นำด้านอุปกรณ์สื่อสาร
เสนอโซลูชั่นสำหรับองค์การธุรกิจขนาดใหญ่
ผสานโทรศัพท์พื้นฐานของทรูเข้ากับระบบสื่อสารอันทันสมัยของซีเมนส์
สำหรับลูกค้าองค์กรที่ต้องการใช้บริการสื่อสารผ่านโทรศัพท์พื้นฐาน

นอกจากนี้ กลุ่มทรูยังมีบริการ Managed Network Services
ซึ่งเป็นการบริหารจัดการระบบเครือข่ายแบบเบ็ดเสร็จ พร้อมให้บริการองค์กรธุรกิจขนาดใหญ่
โดยได้รับความไว้วางใจจากกลุ่มบริษัท สามมิตร มอเตอร์ จำกัด ให้ออกแบบติดตั้ง บริหารจัดการ
ดูแล และซ่อมบำรุงระบบเครือข่ายทั้งหมด โดยทีมงานจากบริษัททรู อินเทอร์เน็ต ดาต้า เซ็นเตอร์
ซึ่งเป็นบริษัทย่อยในกลุ่มบริษัททรู

นอกเหนือจากนั้น กลุ่มทรูยังมียุทธศาสตร์หลัก สำหรับธุรกิจบรอดแบนด์ และทรูมูฟ ดังต่อไปนี้

ยุทธศาสตร์สำหรับธุรกิจบรอดแบนด์

รักษาความเป็นผู้นำตลาดด้านความเร็ว

ในปี 2548 ทรูได้นำเสนอบริการใหม่ ๆ เพื่อรักษาความเป็นผู้นำตลาดด้านความเร็ว
ในเดือนมีนาคม ทรู เปิดตัวบริการ VDSL อินเทอร์เน็ตความเร็วสูงสำหรับ กลุ่มลูกค้าองค์กรธุรกิจ
และกลุ่มธุรกิจ SME ด้วยแพ็คเกจซึ่งเหมาะกับขนาดของธุรกิจ โดยมีความเร็วตั้งแต่ 6 ถึง 10
Mbps. ในเดือนกรกฎาคม เราได้เพิ่มประสิทธิภาพโครงข่ายอินเทอร์เน็ตโดยเพิ่มความเร็วเป็น 10
Gpbs. ซึ่งเป็นโครงข่ายที่มีความเร็วสูงที่สุดในประเทศไทย
นอกจากนี้ยังมีพัฒนาการเพื่อวางเครือข่าย NGN (Next Generation Network)
ทั้งนี้เพื่อให้บริการโทรศัพท์พื้นฐานระบบ IP Phone รวมทั้งการขยายบริการไปยังต่างจังหวัดอีกด้วย

โปรโมชั่นจูงใจเพื่อเพิ่มจำนวนผู้ใช้บริการ

ในระหว่างปี
มีการทำโปรโมชั่นเพื่อเพิ่มจำนวนผู้ใช้บริการบรอดแบนด์อินเทอร์เน็ตสำหรับลูกค้าทั่วไปอย่างต่อเนื่อง
ในเดือนเมษายน ทรูออกโปรโมชั่นพิเศษ ฟรีค่าบริการบรอดแบนด์สองเดือนแรก และเปิดตัว Pre
Pay hi-speed Internet ไฮ-สปีด อินเทอร์เน็ตแบบเติมเงินครั้งแรกในประเทศไทย
ในไตรมาส 3 ทรูได้นำเสนอบริการบรอดแบนด์สำหรับผู้สมัครใช้บริการรายใหม่ ด้วยโปรโมชั่นพิเศษ
หมายเลขโทรศัพท์พื้นฐานพร้อมโมเด็มความเร็วสูงในราคา 1 บาทและโทรฟรีจากทรูมูฟในช่วงเวลา
Off-peak (ช่วงเวลาที่มีผู้ใช้น้อย) ซึ่งเป็นสิทธิพิเศษจากแคมเปญ All Together Bonus
สำหรับลูกค้าที่ใช้บริการต่างๆ ภายในกลุ่มบริษัททรู
โดยสามารถนำค่าบริการมาแลกเป็นค่าโทรจากทรูมูฟ

กระตุ้นการใช้ด้วยบริการคอนเทนท์ที่หลากหลาย

ในเดือนกันยายน ทรูเปิดตัวเว็บไซต์พอร์ทอลที่มีชื่อว่า Trueworld.net
ซึ่งเป็นศูนย์รวมบริการคอนเทนท์มัลติมีเดียที่มีความหลากหลาย อาทิ ดนตรี เกม
(รวมทั้งเกมออนไลน์ Lineage II) กีฬา e-book และรายการทางโทรทัศน์ ซึ่งคอนเทนท์ต่างๆ
นี้ต่างก็ช่วยกระตุ้นการใช้บริการบรอดแบนด์ให้เพิ่มสูงขึ้น

จุดให้บริการอินเทอร์เน็ตความเร็วสูงแบบไร้สาย (Wi-Fi Hotspot)

ในระหว่างปี ทรูได้ขยายจำนวนจุดให้บริการอินเทอร์เน็ตความเร็วสูงแบบไร้สายเพิ่มขึ้นเป็น 2,000
จุด และยังคงรักษาตำแหน่งความเป็นผู้นำตลาด และเป็นผู้ให้บริการ Wi-Fi
ที่มีจุดให้บริการมากที่สุดในประเทศไทย ยิ่งไปกว่านั้นยังมีการนำเสนอแพ็คเกจ Wi-Fi
ให้กับผู้ใช้บริการบรอดแบนด์อีกด้วย

อื่นๆ

นอกจากนี้ทรูยังได้เปิดตัว True Café และ True Station
ไลฟ์สไตล์อินเทอร์เน็ตคาเฟ่รูปแบบใหม่ในสถานีรถไฟฟ้าใต้ดิน
ทรูจับมือกับบริษัทผู้พัฒนาอสังหาริมทรัพย์นำเสนอบริการ Cyber Home
ซึ่งเป็นบริการบรอดแบรนด์ภายในที่พักอาศัย พร้อมเสริมพิเศษที่รวมเอาบริการ White Net เพื่อ
กลั่นกรองและสกัดจับภาพและสื่อที่ไม่เหมาะสำหรับเยาวชนบนอินเทอร์เน็ต และโปรแกรม Norton
Anti-Virus ซึ่งสามารถตรวจจับและกำจัดไวรัสแบบอัตโนมัติเข้าไว้ด้วยกัน
อีกทั้งยังมีการเปิดตัวบริการประชุมทางไกลผ่านระบบ Video Conferencing สำหรับลูกค้า SME
และองค์กรธุรกิจขนาดใหญ่

ยุทธศาสตร์สำหรับทรูมูฟ

รักษาตำแหน่ง ผู้ให้บริการที่ ‘คุ้มค่า คุ้มราคา’

ทรูมูฟสร้างความแตกต่างด้วยการมอบบริการ ‘คุ้มค่า คุ้มราคา’
โดยการประสานผลิตภัณฑ์และบริการภายในกลุ่มบริษัททรูเข้าด้วยกันผนวกเข้ากับบริการคอนเทนท์ที่มีทั้งคุณภาพและความ
หลากหลาย ซึ่งทั้งหมดนี้คือส่วนที่เสริมความแข็งแกร่งให้กับทรู

การรวมผลิตภัณฑ์และบริการภายในกลุ่มบริษัทเข้าด้วยกัน ทำให้ทรูมูฟสามารถเพิ่ม
ส่วนแบ่งการตลาด โดยมีความสามารถในการแข่งขันไม่เพียงแต่คุ้มค่าเท่านั้น
แต่ยังสามารถรักษาฐาน
ลูกค้าได้ดียิ่งขึ้นอีกด้วย การที่ผู้ใช้บริการ ใช้บริการภายในกลุ่มบริษัทมากขึ้น
การจะเปลี่ยนไปใช้บริการจากผู้ให้บริการรายอื่นๆ ก็ยิ่งน้อยลง นอกจากนี้
ทรูยังมอบสิทธิประโยชน์โทรฟรีจากทรูมูฟให้กับลูกค้าที่ใช้บริการต่างๆ ของกลุ่มบริษัททรู จากแคมเปญ
All Together Bonus ซึ่งเปิดตัวครั้งแรกในเดือนเมษายน 2547 All Together Bonus
มีส่วนสำคัญในการเพิ่มจำนวนผู้ใช้บริการ และรักษาฐานลูกค้า
อีกทั้งยังทำให้ทรูบริหารการใช้โครงข่ายได้มีประสิทธิภาพยิ่งขึ้น
(ทั้งนี้เนื่องจากสิทธิพิเศษโทรฟรีนี้คือการโทรในช่วงที่โครงข่ายมีการใช้งานน้อย)

ความเติบโตในบริการด้าน Non-Voice อื่นๆ

ทรูมูฟเป็นผู้นำในตลาด ในบริการด้านคอนเทนท์ โดยผู้ใช้บริการส่วนใหญ่คือคนรุ่นใหม่
ซึ่งนิยมบริการและเทคโนโลยีอันทันสมัย รายได้จากบริการด้าน Non-voice เติบโตในอัตราร้อยละ
136.2 ในปี 2548 โดยมีผู้ใช้บริการ GPRS เพิ่มขึ้นเกือบ 2 เท่า ยิ่งไปกว่านั้นในช่วง 1
ปีแรกที่เปิดให้บริการเสียงรอสาย หรือ Ring Back Tone มีผู้สมัครใช้บริการถึง 970,000 ราย
ขณะนี้ทรูมูฟมีความพร้อมก้าวสู่อนาคต โดยธุรกิจ Non-voice
ที่จะสร้างรายได้ให้กับทรูนั้นคือคอนเทนท์จากธุรกิจบรอดแบนด์ และ
คอนเทนท์จากยูบีซี ซึ่งเป็นคอนเทนท์ที่มีทั้งคุณภาพและความหลากหลาย

อำนวยความสะดวกในการชำระค่าบริการ

กลุ่มทรูนำเสนอบริการการเงินผ่านโทรศัพท์เคลื่อนที่ เพื่ออำนวยความสะดวกให้ลูกค้า
ด้วยการเปิดตัวบริษัท ทรู มันนี่ เพื่อดำเนินธุรกิจให้บริการบัตรเงินสดอิเล็กทรอนิกส์
เพื่ออำนวยความสะดวกในการทำธุรกรรมทางการเงินต่างๆ ผ่าน “บัตรเงินสดโมบายมันนี่ แคช
การ์ด” เพื่อใช้แทนเงินสดสำหรับผู้ใช้บริการทรูมูฟ รวมทั้งผลิตภัณฑ์และบริการต่างๆ จากกลุ่มทรู

การพัฒนาและขยายโครงข่าย

ในปี 2548 ทรูได้เพิ่มขีดความสามารถของโครงข่ายอย่างต่อเนื่อง
ทั้งนี้เพื่อรองรับจำนวนผู้ใช้บริการที่เพิ่มขึ้นอย่างไม่หยุดยั้ง
รวมทั้งขยายพื้นที่ให้บริการเพื่อครอบคลุมมากยิ่งขึ้น ณ สิ้นปี 2548
ทรูมูฟมีขีดความสามารถในการให้บริการลูกค้าประมาณ 5.6 ล้านเลขหมาย โดยในกลางปี 2549
เราคาดว่าจะสามารถเพิ่มขีดความสามารถในการให้บริการลูกค้าได้ประมาณ 6 ล้านเลขหมาย
และครอบคลุมพื้นที่ให้บริการได้ในอัตราร้อยละ 92
การเพิ่มขีดความสามารถและขยายพื้นที่ให้บริการดังกล่าว จะ
เอื้ออำนวยให้ทรูมูฟสามารถขยายจำนวนผู้ใช้บริการทั้งในเขตกรุงเทพมหานครและปริมณฑล
รวมทั้งใน
ต่างจังหวัดได้มากยิ่งขึ้น

ในระหว่างปี ทรูมูฟได้ทำสัญญามูลค่ากว่า 133 ล้านดอลล่าร์สหรัฐ กับบริษัทอัลคาเทล
เพื่อขยายและเครือข่ายโทรศัพท์เคลื่อนที่ GSM/GPRS ที่มีอยู่ในปัจจุบัน รวมทั้งการปรับปรุงเครือข่าย
ดังกล่าวให้สามารถรองรับเทคโนโลยี EDGE และพัฒนาไปสู่เทคโนโลยี 3G/UMTS ได้ในอนาคต

3.3 การจำหน่ายเเละช่องทางการจำหน่าย

บริษัทได้แบ่งทีมขาย ออกเป็น 3 ส่วน คือ กลุ่มลูกค้าบุคคล กลุ่ม SME และ กลุ่มลูกค้าองค์กรธุรกิจ
เพื่อให้เข้าถึงกลุ่มลูกค้าบุคคล บริษัทได้เปิดศูนย์บริการ จำนวน 77
แห่งในเขตกรุงเทพมหานครและปริมณฑล จำนวน 39 แห่งในต่างจังหวัด
โดยในแต่ละศูนย์บริการจะมีเจ้าหน้าที่พร้อมให้คำแนะนำแบบ one-stop shopping ในแห่งเดียว
เกี่ยวกับบริการสื่อสารทั้งแบบมีสายและไร้สาย รวมทั้งสินค้าโทรศัพท์พื้นฐาน
โทรศัพท์พื้นฐานใช้นอกสถานที่ PCT โทรศัพท์เคลื่อนที่ และอุปกรณ์อื่นๆ รวมทั้งโมเด็ม ADSL
ซึ่งในศูนย์บริการใหญ่จะมีการให้บริการอินเทอร์เน็ตด้วย
นอกจากนี้บริษัทยังได้จำหน่ายสินค้าและบริการผ่านตัวแทนจำหน่ายทั่วประเทศ ทั้งที่เป็น Dealer
Shop และตัวแทนจำหน่ายอิสระ นอกจากนั้นบริษัทยังเปิดศูนย์รับจองทางโทรศัพท์ (Tele
Ordering) ซึ่งเป็นช่องทางที่ลูกค้าสามารถโทรศัพท์เข้ามาเพื่อขอใช้บริการได้โดยตรง

บริษัทมีทีมขาย (Account Executive/ Account Manager) ผู้บริหารงานลูกค้า
ที่มีความเชี่ยวชาญในการเข้าถึงความต้องการของลูกค้าตามแต่ละธุรกิจได้เป็นอย่างดี
และเน้นความสัมพันธ์อันดีกับลูกค้าแบบต่อเนื่องในระยะยาว นอกจากนี้
บริษัทยังมีพนักงานขายตรงเพื่ออำนวยความสะดวกในการให้บริการแก่ลูกค้า SME
และลูกค้าองค์กรธุรกิจ

3.4 การจัดหาผลิตภัณฑ์หรือบริการ

ความสามารถในการให้บริการของโครงข่าย

บริษัทเชื่อว่าความสามารถในการให้บริการของโครงข่ายของบริษัทเป็นจุดเด่นที่สำคัญในการให้บริการของบริษัท
กล่าวคือ
บริษัทมีโครงข่ายเคเบิ้ลใยแก้วนำแสงที่ครอบคลุมพื้นที่ให้บริการและเข้าถึงผู้ใช้บริการได้อย่างทั่วถึง
โดยมีส่วนประกอบที่เป็นสายทองแดงเป็นระยะทางสั้นๆ ทำให้สามารถส่งสัญญาณ เสียง ภาพ หรือ
ข้อมูล ได้อย่างมีประสิทธิภาพ นอกจากนี้ การออกแบบโครงข่ายของบริษัทในลักษณะใยแมงมุม
ยังสามารถขจัดปัญหาที่ผู้ใช้บริการไม่สามารถใช้โทรศัพท์ได้อันเนื่องจากการที่สายโทรศัพท์หรือเส้นทางในการติดต่อถูกตัดขาดเพราะอุบัติเหตุ
หรือด้วยเหตุอื่นใดโดยทำให้บริษัทสามารถเลือกใช้เส้นทางอื่นทดแทนเส้นทางที่ต้องผ่านจุดที่เกิดเหตุเสียนั้นได้

แหล่งที่มาของผลิตภัณฑ์และบริการ

บริษัทได้สั่งซื้ออุปกรณ์โครงข่ายโทรคมนาคมจากผู้ผลิตอุปกรณ์ชั้นนำของโลก ได้แก่ Siemens
Alcatel Lucent NEC และ Huawei
นอกจากนั้นมีผู้รับเหมาจำนวนมากในการจัดหาและติดตั้งโครงข่ายของบริษัท
ซึ่งบริษัทไม่ได้มีการพึ่งพิง ผู้จัดจำหน่ายหรือผู้รับเหมารายใดเป็นการเฉพาะ
และบริษัทไม่มีปัญหาในการจัดหาผู้จัดจำหน่ายและผู้รับเหมาเนื่องจากมีจำนวนมากราย

การสนับสนุนทางด้านเทคนิคและการบริหาร

ในอดีตบริษัทเคยได้รับความช่วยเหลือทางด้านเทคนิค และการบริหารจาก บริษัท Verizon
Communications, Inc (Verizon) แต่หลังจากที่ Verizon
ได้จำหน่ายเงินลงทุนในบริษัทไปเมื่อกลางปี 2546
ทำให้ปัจจุบันบริษัทไม่ได้รับการสนับสนุนด้านเทคนิค และการบริหาร จาก Verizon อีก
ต่อไป อย่างไรก็ตามบริษัทฯ
สามารถรับถ่ายทอดเทคโนโลยีและความรู้จนสามารถบริหารงานได้เองโดยไม่ต้องพึ่งพาการสนับสนุนด้านเทคนิคและบริหารจาก
Verizon อีกแต่อย่างใด

3.5 ภาวะธุรกิจโทรคมนาคมไทย 

ธุรกิจโทรศัพท์พื้นฐาน

ณ สิ้นปี 2547 ประเทศไทยมีผู้ใช้บริการโทรศัพท์พื้นฐานทั้งสิ้นราวร้อยละ 11.0 ของประชากร
ทั้งนี้จากการประมาณการณ์โดย ทศท โดยจำนวนผู้ใช้บริการรวมเติบโตขึ้นจาก 5.9
ล้านเลขหมายในปี 2544 เป็น 6.5 ล้านเลขหมาย ณ สิ้นปี 2547
ซึ่งนับเป็นการเติบโตในอัตราร้อยละ 3.1 ในปี 2548
ทรูมีจำนวนผู้ใช้บริการโทรศัพท์พื้นฐานเพิ่มขึ้นจำนวน 45,143 เลขหมาย
ซึ่งส่วนใหญ่มาจากการนำเสนอบริการโทรศัพท์พื้นฐานร่วมกับบริการบรอดแบนด์

ตาราง : เลขหมายโทรศัพท์พื้นฐานที่มีผู้ใช้งาน ณ 31 ธันวาคม 2547

+-----------------+----------------+----------------+----------------+
| ผู้ให้บริการ        | ณ 31 ธันวาคม    |                |                |
|                 | 2547           |                |                |
+-----------------+----------------+----------------+----------------+
|                 | กรุงเทพฯ        | ต่างจังหวัด       | รวม            |
|                 | และปริมณฑล      |                |                |
+-----------------+----------------+----------------+----------------+
| ทศท*            | 1,485,690      | 1,912,762      | 3,398,452      |
+-----------------+----------------+----------------+----------------+
| ทรู**            | 1,944,521      |                | 1,944,521      |
+-----------------+----------------+----------------+----------------+
| ทีทีแอนด์ที*        |                | 1,188,013      | 1,118,013      |
+-----------------+----------------+----------------+----------------+
| รวม             | 3,430,211      | 3,100,775      | 6,460,986      |
+-----------------+----------------+----------------+----------------+

แหล่งที่มา: * ข้อมูลจาก www.tot.co.th

** ข้อมูลจากบริษัท

บริการโทรศัพท์พื้นฐานในปัจจุบันมีผู้ให้บริการทั้งสิ้น 3 ราย โดย ทศท
เป็นผู้ให้บริการโทรศัพท์พื้นฐานทั้งในกรุงเทพมหานครกับปริมณฑล
และต่างจังหวัดเพียงรายเดียวของประเทศ
ส่วนผู้ให้บริการอีก 2 ราย คือผู้ให้บริการที่อยู่ภายใต้สัญญาร่วมการงานฯ ของ ทศท
โดยทรูเป็นผู้ให้บริการในเขตกรุงเทพมหานครและปริมณฑล และบริษัท ทีทีแอนด์ที จำกัด (มหาชน)
เป็นผู้ให้บริการในต่างจังหวัด ณ สิ้นปี 2547 บริษัทมีส่วนแบ่งตลาดประมาณร้อยละ 56.7
สำหรับเขตกรุงเทพมหานครและปริมณฑล ทั้งนี้คิดจากจำนวนผู้ใช้บริการ

ในระยะเวลาไม่กี่ปีที่ผ่านมา ธุรกิจโทรศัพท์พื้นฐานของบริษัทได้รับผลกระทบจากบริการอื่นๆ
โดยเฉพาะอย่างยิ่ง บริการโทรศัพท์เคลื่อนที่
ทั้งนี้เนื่องจากโทรศัพท์เคลื่อนที่ใช้งานได้สะดวกกว่าและมีบริการเสริมต่างๆ มากกว่า
อีกทั้งยังมีการพัฒนาคุณภาพการใช้งานและมีการลดอัตราค่าบริการ
ลงมาถูกกว่าอัตราค่าบริการโทรศัพท์พื้นฐาน โดยในไตรมาส 2 ของปี 2548
ผู้ให้บริการโทรศัพท์เคลื่อนที่ต่างนำเสนอโปรโมชั่นโดยมีการแข่งขันด้านราคาอย่างรุนแรง
ส่งผลให้ผู้บริโภคหันไปใช้บริการโทรศัพท์เคลื่อนที่มากยิ่งขึ้น

นอกจากนี้ ธุรกิจโทรศัพท์พื้นฐานของบริษัทยังเผชิญกับการแข่งขัน จากบริการ VoIP
ซึ่งมีค่าบริการถูกกว่า เนื่องจากในปัจจุบัน มีการใช้อินเทอร์เน็ตและเครื่องคอมพิวเตอร์
อย่างแพร่หลาย บริษัทจึงคาดว่า ผู้บริโภคจะหันมาใช้บริการ VoIP มากยิ่งขึ้น อย่างไรก็ตาม
ในปัจจุบัน คณะกรรมการ กทช. ได้ออกใบอนุญาต VoIP
สำหรับบริการระหว่างเครื่องคอมพิวเตอร์กับเครื่องคอมพิวเตอร์
และเครื่องคอมพิวเตอร์กับโทรศัพท์เท่านั้น โดยยังไม่อนุญาตบริการโทรศัพท์ไปยังเครื่องคอมพิวเตอร์
และ บริการระหว่างโทรศัพท์กับโทรศัพท์ บริษัทคาดว่าจะเปิดให้บริการ VoIP ด้วยเช่นกัน
ทั้งนี้ภายหลังจากที่ได้รับใบอนุญาตจากคณะกรรมการ กทช.

นอกจากนั้น นับตั้งแต่วันที่ 1 กันยายน 2546
ผู้ให้บริการโทรศัพท์พื้นฐานยังได้รับอนุญาตให้จัดโปรโมชั่นพิเศษสำหรับลูกค้า
โดยการลดอัตราค่าบริการสำหรับการโทรทางไกลต่างจังหวัดและการโทรไปยังโทรศัพท์เคลื่อนที่
และนับตั้งแต่ต้นปี 2547 ผู้ให้บริการโทรศัพท์พื้นฐานได้รับอนุญาตให้จัดโปรโมชั่นเป็นระยะเวลา 6
เดือน โดยมีอัตราค่าบริการแบบยืดหยุ่น และมีอัตราค่าบริการตามโปรโมชั่นก่อนเป็นเพดานสูงสุด
ซึ่งโปรโมชั่นนี้จะสิ้นสุดลงในปลายปี 2549
นอกจากนั้นผู้ให้บริการโทรศัพท์พื้นฐานยังมีการนำเสนอบริการเสริมพิเศษต่างๆ อาทิ บริการ
Caller ID ทั้งนี้เพื่อตอบสนองความต้องการของลูกค้าได้มากยิ่งขึ้น
ซึ่งทั้งหมดนี้มีส่วนช่วยให้บริการโทรศัพท์พื้นฐานมีความสามารถในการแข่งขันเพิ่มขึ้น
ถึงแม้จะต้องแข่งขันกับโทรศัพท์เคลื่อนที่ อย่างไรก็ตาม การเปิดเสรีกิจการโทรคมนาคม
อาจส่งผลให้มี
ผู้ให้บริการโทรศัพท์พื้นฐานรายใหม่ๆ เกิดขึ้น ซึ่งจะทำให้มีการแข่งขันเพิ่มมากยิ่งขึ้น

ธุรกิจโทรศัพท์เคลื่อนที่และธุรกิจโทรศัพท์พื้นฐานใช้นอกสถานที่ (PCT)

ตลาดโทรศัพท์เคลื่อนที่ของประเทศไทยมีการเติบโตอย่างรวดเร็วในระยะเวลา 2 – 3 ปีที่ผ่านมา
จากการประเมินของสหภาพโทรคมนาคมระหว่างประเทศ (International
Telecommunications Union หรือ ITU)
คาดว่าตลาดโทรศัพท์เคลื่อนที่ในประเทศไทยมีจำนวนผู้ใช้บริการเพิ่มขึ้นจากราว 7.9 ล้านรายในปี
2544 เป็นราว 30 ล้านราย ณ สิ้นปี 2548
ทำให้มีอัตราการใช้บริการโทรศัพท์เคลื่อนที่ต่อประชากร 100 คน เป็นอัตราร้อยละ 46 ณ สิ้นปี
2548 ทั้งนี้ไม่รวมผู้ใช้บริการโทรศัพท์เคลื่อนที่ของไทยโมบายและฮัทช์

อย่างไรก็ตาม เมื่อเปรียบเทียบกับประเทศอื่นๆ
ในภูมิภาคเดียวกันจะเห็นว่าตลาดโทรศัพท์เคลื่อนที่ของไทยมีอัตราการใช้บริการต่ำกว่าประเทศอื่นๆ
ดังตารางต่อไปนี้

+------------------+---------------------------------------------------+
| ประเทศ           | ณ สิ้นปี 2547                                        |
+------------------+---------------------------------------------------+
|                  | อัตราการใช้โทรศัพท์เคลื่อนที่                             |
+------------------+---------------------------------------------------+
| ฮ่องกง            | 114.5%                                            |
+------------------+---------------------------------------------------+
| สิงคโปร์           | 89.1%                                             |
+------------------+---------------------------------------------------+
| เกาหลีใต้          | 76.1%                                             |
+------------------+---------------------------------------------------+
| มาเลเซีย          | 57.1%                                             |
+------------------+---------------------------------------------------+
| ไทย              | 44.2%                                             |
+------------------+---------------------------------------------------+
| ฟิลิปปินส์           | 39.9%                                             |
+------------------+---------------------------------------------------+
| จีน               | 25.5%                                             |
+------------------+---------------------------------------------------+
| อินโดนีเซีย         | 13.5%                                             |
+------------------+---------------------------------------------------+

แหล่งที่มา: ITU World Telecommunication Indicators Database, 2004

ผู้ให้บริการโทรศัพท์เคลื่อนที่ในประเทศไทย ประกอบด้วย บริษัท แอดวานซ์ อินโฟร์ เซอร์วิส จำกัด
(มหาชน) หรือ AIS และบริษัทดิจิตอลโฟน หรือ DPC ซึ่งเป็นบริษัทย่อยของบริษัท แอดวานซ์
อินโฟร์ เซอร์วิส จำกัด (มหาชน) บริษัท โทเทิ่ล แอ็คเซ็ส คอมมูนิเคชั่น (มหาชน) หรือ DTAC
บริษัท
ทรูมูฟ ซึ่งเป็นบริษัทย่อยของกลุ่มบริษัททรู โดยทรูถือหุ้นใหญ่ บริษัท ฮัทชิสัน ซีเอที ไวร์เลส
มัลติมีเดีย จำกัด (ซึ่งให้บริการภายใต้แบรนด์ “Hutch”) ทศท และ Thai Mobile (ไทย
โมบาย – บริษัทร่วมทุนระหว่างกสท และ ทศท) คู่แข่งรายใหญ่ที่สุด 2 ราย คือ AIS (และ DPC
ซึ่งเป็นบริษัทย่อยที่เอไอเอสถือหุ้นใหญ่) และ DTAC ซึ่งมีส่วนแบ่งตลาดประมาณร้อยละ 55.5 และ
29.4 ตามลำดับ ณ สิ้นเดือนธันวาคม 2548
โดยบริษัทเป็นผู้ให้บริการโทรศัพท์เคลื่อนที่รายใหญ่อันดับ 3 ด้วยส่วนแบ่งตลาดประมาณร้อยละ 15.1
(ซึ่งเพิ่มขึ้นจากร้อยละ 12.8 ณ สิ้นปี 2547)

ตาราง:แสดงจำนวนผู้ใช้บริการของผู้ให้บริการโทรศัพท์เคลื่อนที่แต่ละรายในระยะเวลา 4
ปีที่ผ่านมา:

+---------------------+---------+-----------+-----------+-------------+
|                     | ณ วันที่   |           |           |             |
|                     | 31      |           |           |             |
|                     | ธันวาคม  |           |           |             |
+---------------------+---------+-----------+-----------+-------------+
|                     | 2545    | 2546      | 2547      | 2548        |
+---------------------+---------+-----------+-----------+-------------+
| เอไอเอส (AIS)       | 10,     | 1         | 1         | 16,408,900  |
|                     | 662,500 | 3,239,200 | 5,184,000 |             |
+---------------------+---------+-----------+-----------+-------------+
| ดีแทค (DTAC)         | 5,      | 6,550,496 | 7,786,165 | 8,676,940   |
|                     | 454,562 |           |           |             |
+---------------------+---------+-----------+-----------+-------------+
| ทรูมูฟ (True Move)    | 1,      | 1,824,990 | 3,380,383 | 4,458,643   |
|                     | 336,228 |           |           |             |
+---------------------+---------+-----------+-----------+-------------+
| จำนวนผู้ใช้บริการทั้งหมด  | 17,     | 2         | 2         | 29,544,483  |
| ^(1/)               | 453,290 | 1,614,686 | 6,350,548 |             |
+---------------------+---------+-----------+-----------+-------------+
| ส่วนแบ่งตลาดของทรูมูฟ   | 7.7%    | 8.4%      | 12.8%     | 15.1%       |
+---------------------+---------+-----------+-----------+-------------+

แหล่งที่มา: Company filings of respective mobile operators

หมายเหตุ: ^(1/) ไม่รวมฮัทช์และไทยโมบาย

ตลาดโทรศัพท์เคลื่อนที่ในประเทศไทยมีการแข่งขันสูง
ผู้ให้บริการต่างพยายามแข่งขันเพื่อเพิ่มส่วนแบ่งตลาด โดยผ่านกิจกรรมส่งเสริมการขายต่างๆ
รวมทั้งการเสนอค่าบริการแบบเติมเงินราคาถูกเพื่อดึงดูดผู้ใช้บริการที่มีรายได้น้อย
ทั้งนี้ได้อำนวยความสะดวกในการซื้อบัตรเติมเงินโดยสามารถซื้อได้จากร้านสะดวกซื้อต่างๆ
ซึ่งทำให้จำนวนผู้ใช้บริการโทรศัพท์เคลื่อนที่แบบเติมเงินมีจำนวนเพิ่มสูงขึ้นมากในระหว่างปี 2545 –
2548 นอกจากนี้ผู้ให้บริการโทรศัพท์เคลื่อนที่ยังมุ่งเน้นสร้างความเติบโตให้กับบริการ Non-voice
ต่างๆ ซึ่งเป็นผลมาจากเครื่องโทรศัพท์เคลื่อนที่มีความสามารถในการใช้งานใหม่ๆ
และหลากหลายยิ่งขึ้น

ในปี 2548 ตลาดโทรศัพท์เคลื่อนที่ในประเทศไทยมีการแข่งขันด้านราคาอย่างรุนแรง
จากการที่ทรูมูฟและคู่แข่งอีกหลายราย
ต่างแข่งกันลดอัตราค่าบริการในระหว่างเดือนเมษายนถึงมิถุนายน 2548
ซึ่งถึงแม้ว่าอัตราค่าบริการจะเพิ่มสูงขึ้นหลังช่วงเวลาดังกล่าว แต่ ARPU ของทรูมูฟก็ลดลงถึง
ร้อยละ 10 ทั้งนี้เป็นผลมาจากการแข่งขันด้านราคาดังที่กล่าวข้างต้น

ถึงแม้ตลาดโทรศัพท์เคลื่อนที่จะมีการแข่งขันสูง แต่ทรูมูฟก็สามารถเพิ่มส่วนแบ่งตลาดจากร้อยละ
12.8 ในปี 2547 เป็นร้อยละ 15.1 ในปี 2548
ซึ่งส่วนหนึ่งก็เนื่องมาจากความสามารถในการนำเสนอบริการร่วมกับผลิตภัณฑ์และบริการอื่นๆ
ภายในกลุ่มทรู ซึ่งเป็นข้อได้เปรียบ โดยไม่จำเป็นต้องแข่งขันด้านราคาแต่เพียงอย่างเดียว

ณ สิ้นปี 2548 ทรูมูฟมีผู้ใช้บริการทั้งสิ้น 4,458,643 ราย และ WE PCT มีผู้ใช้บริการทั้งสิ้น
469,125 ราย

ธุรกิจสื่อสารข้อมูลดิจิตอล

ธุรกิจสื่อสารข้อมูลดิจิตอลของประเทศไทยยังคงเติบโตอย่างต่อเนื่อง
โดยมีอัตราการเติบโตที่ประมาณร้อยละ 15 - 20 ต่อปี เนื่องจากความนิยมในการส่งข้อมูลออนไลน์
และจำนวนผู้ใช้บริการ
อินเทอร์เน็ตที่เพิ่มมากขึ้น
การแข่งขันในธุรกิจสื่อสารข้อมูลดิจิตอลยังคงสูงเนื่องจากมีจำนวนผู้ให้บริการหลายราย
ประกอบกับลูกค้ามีทางเลือกเพิ่มขึ้นเนื่องจากมีเทคโนโลยีใหม่ๆ เช่น ADSL
ผู้ให้บริการสื่อสารข้อมูลรายใหญ่ในประเทศไทยประกอบด้วย ทศท กสท บริษัท ยูไนเต็ด
อินฟอร์เมชั่น
ไฮเวย์ จำกัด และ บริษัท ยูไนเต็ด บรอดแบนด์ เทคโนโลยี จำกัด (หรือ UCOM) บริษัท
แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (หรือ ADC) ซึ่งเป็นบริษัทภายใต้กลุ่มบริษัท ชิน
คอร์ปอเรชั่น บริษัททีทีแอนด์ที และกลุ่มบริษัททรู
ผู้ให้บริการทั้งหมดข้างต้นนี้ให้บริการวงจรเช่าหรือคู่สายเช่าและบริการเฟรม รีเลย์ ทั้งนี้
คู่แข่งหลักของบริษัท ได้แก่ ทศท
(เนื่องจากสามารถให้บริการครอบคลุมพื้นที่มากที่สุดในประเทศไทย) และยูคอม
(ซึ่งสามารถให้บริการนอกเขตกรุงเทพมหานครและปริมณฑลได้มากกว่าบริษัท)

นอกจากจุดแข็งจากการมีโครงข่ายโทรศัพท์หลักที่มีเทคโนโลยีที่ทันสมัย
บริษัทยังคงเน้นการสร้างความแตกต่างจากคู่แข่งด้วยการมุ่งเน้นพัฒนาคุณภาพในการให้บริการ ในปี
2546 บริษัทได้เริ่มเปิดให้บริการ
การบริหารจัดการเครือข่ายข้อมูลให้แก่ลูกค้าซึ่งครอบคลุมตั้งแต่การจัดหาและสร้างโครงข่าย
การซ่อมบำรุงและดูแลรักษา และการจัดการประสิทธิภาพของโครงข่าย ในปี 2547 นี้
ทรูได้ให้บริการโครงข่ายข้อมูลในลักษณะเป็นโซลูชั่นที่เหมาะสมตามความต้องการของลูกค้าแต่ละราย
ในปี 2548 บริษัทได้นำเสนอบริการ MPLS VPN ซึ่งเป็นโครงข่ายส่วนตัวเสมือนจริง
ที่ทำงานโดยใช้เครือข่ายที่เชื่อมโยงเป็นเครือข่าย WAN (Wide Area Network)
แต่ยังสามารถคงความเป็นเครือข่ายเฉพาะที่มีความปลอดภัยสูง
เหมาะกับองค์กรที่มีสาขากระจายอยู่ตามที่ต่าง ๆ
และต้องการเชื่อมต่อเครือข่ายเข้าด้วยกันในราคาประหยัด

ธุรกิจอินเทอร์เน็ตความเร็วสูง (บรอดแบนด์)

อัตราของผู้ใช้บริการบรอดแบนด์รวมต่อประชากรในเมืองไทย ยังมีระดับที่ต่ำมาก
ที่อัตราต่ำกว่าร้อยละ 1 ซึ่งยังคงเป็นระดับที่ต่ำกว่าประเทศที่พัฒนาแล้วในแถบเอเซีย เช่น เกาหลี
(ร้อยละ 24.9) ฮ่องกง (ร้อยละ 20.9) ญี่ปุ่น (ร้อยละ 14.1) และ สิงคโปร์ (ร้อยละ 11.6)
(แหล่งที่มา: ITU World Telecommunication Indicators Database, 2004)
จึงนับว่าตลาดอินเทอร์เน็ตความเร็วสูง (บรอดแบนด์) ในประเทศไทยยังมีโอกาสขยายตัวได้อีกมาก

ผู้ให้บริการในตลาดอินเทอร์เน็ตความเร็วสูง (บรอดแบนด์) มีอยู่หลายรายทั่วประเทศ เช่น บริษัท
ยูไนเต็ด บรอดแบนด์ เทคโนโลยี่ จำกัด (UBT) ซึ่งเป็นบริษัทในกลุ่ม UCOM บริษัท เลนโซ่
ดาต้าคอม จำกัด (ให้บริการภายใต้ชื่อ Q-Net) Samart, CS Loxinfo, TOT, TT&T, ADC
หรือ บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด ซึ่งเป็นบริษัทในกลุ่มชิน
คอร์ปอเรชั่น และกลุ่มบริษัท ทรู
อย่างไรก็ตามมีเพียง ทศท และบริษัทเท่านั้นที่เป็นผู้ให้บริการในเขตกรุงเทพมหานครและปริมณฑล
ที่มีโครงข่ายเป็นของตนเอง ซึ่งทำให้มีข้อได้เปรียบผู้ประกอบการรายอื่น

กลุ่มบริษัททรู สามารถเพิ่มฐานผู้ใช้บริการบรอดแบนด์จากจำนวน 3,708 ราย ณ สิ้นปี 2545
มาเป็น 11,661 ราย ณ สิ้นปี 2546 และเพิ่มเป็น 164,775 ราย ณ สิ้นปี 2547 และ 300,322
ราย ณ สิ้นปี 2548 โดยมีส่วนแบ่งตลาดประมาณร้อยละ 80 ในเขตกรุงเทพมหานครและปริมณฑล

มีปัจจัยหลายประการที่ทำให้จำนวนผู้ใช้บริการอินเทอร์เน็ตความเร็วสูง (บรอดแบนด์)
เพิ่มขึ้นอย่างรวดเร็ว ซึ่งประกอบด้วย ราคาโมเด็มที่ถูกลง
ผู้บริโภคความนิยมใช้บริการคอนเทนท์ต่างๆ เพิ่มมากขึ้น เช่น เกมออนไลน์
ประกอบกับอัตราค่าใช้บริการรายเดือนของอินเทอร์เน็ตความเร็วสูง (บรอดแบนด์) ถูกลง
เนื่องจากจำนวนผู้ให้บริการเพิ่มมากขึ้น
อีกทั้งภาครัฐได้สนับสนุนผ่านการปรับลดอัตราค่าเช่าวงจรต่างประเทศลง
ทำให้ต้นทุนของผู้ประกอบการลดลง

ธุรกิจบริการอินเทอร์เน็ต

ตลาดอินเทอร์เน็ตในประเทศไทยมีการเติบโตอย่างเห็นได้ชัดในระยะเวลา 2 – 3 ปีที่ผ่านมา
จากการประเมินของ สหภาพโทรคมนาคมระหว่างประเทศ
จำนวนผู้ใช้บริการอินเทอร์เน็ตในประเทศไทยเติบโตจากประมาณ 3.5 ล้านราย ณ สิ้นปี 2544
มาเป็นประมาณ 7 ล้านราย ณ สิ้นปี 2547 โดยมีอัตราการใช้บริการอินเทอร์เน็ตรวม
ประมาณร้อยละ 11.3 ของประชากรโดยรวม ซึ่งยังถือว่าต่ำมากเมื่อเทียบกับประเทศอื่น ๆ
ในเอเซีย

+-----------------+----------------------------------------------------+
| ประเทศ          | ปี 2547                                             |
+-----------------+----------------------------------------------------+
|                 | อัตราการใช้บริการอินเทอร์เน็ต                            |
+-----------------+----------------------------------------------------+
| เกาหลีใต้         | 65.7%                                              |
+-----------------+----------------------------------------------------+
| สิงคโปร์          | 56.1%                                              |
+-----------------+----------------------------------------------------+
| ไต้หวัน           | 53.8%                                              |
+-----------------+----------------------------------------------------+
| ญี่ปุ่น             | 50.2%                                              |
+-----------------+----------------------------------------------------+
| ฮ่องกง           | 48.9%                                              |
+-----------------+----------------------------------------------------+
| ไทย             | 11.3%                                              |
+-----------------+----------------------------------------------------+

แหล่งที่มา: ITU World Telecommunication Indicators Database, 2004

ผู้ให้บริการอินเทอร์เน็ตในประเทศไทยมีจำนวนหลายราย โดยส่วนหนึ่งได้รับการอนุญาตจาก กสท
โดยผู้ให้บริการแต่ละรายจะต้องให้ กสท ถือหุ้นจำนวนหนึ่ง และนอกจากนั้น นับตั้งแต่เดือนมิถุนายน
จนถึงต้นเดือนกันยายน 2548 คณะกรรมการ กทช.
ได้ออกใบอนุญาตประกอบกิจการอินเทอร์เน็ตให้แก่ผู้ให้บริการอินเทอร์เน็ตหลายราย รวมทั้ง บริษัท
ทรู อินเทอร์เน็ต ซึ่งเป็นบริษัทย่อยของบริษัท

การแข่งขันธุรกิจอินเทอร์เน็ตเพิ่มความรุนแรงขึ้นในปี 2548
เนื่องจากมีจำนวนผู้ให้บริการอินเทอร์เน็ตเพิ่มมากขึ้น
นอกจากนี้บริษัทยังคาดว่าการแข่งขันจะเพิ่มความรุนแรงขึ้นอีก
ทั้งนี้เนื่องจากบริษัทโทรคมนาคมจะเข้ามาทำธุรกิจนี้มากขึ้น สำหรับบริการด้านคอนเทนท์
บริษัทคาดว่าบริษัทจะต้องเผชิญกับการแข่งขันที่เพิ่มมากขึ้น
จากผู้ให้บริการคอนเทนท์ที่พยายามจะสร้างเว็บพอร์ทอลเพื่อนำเสนอคอนเทนท์ของตนเอง
อย่างไรก็ตาม อัตราค่าบริการแบบ Dial Up ยังคงตัวอยู่ที่ระดับประมาณ 7-9 บาทต่อชั่วโมง
และอัตราค่าบริการบรอดแบนด์ขั้นต่ำอยู่ที่ 500 บาทต่อเดือน

กลุ่มบริษัททรูให้บริการอินเทอร์เน็ต ผ่านบริษัทย่อยคือ บริษัท เอเซีย อินโฟเน็ท จำกัด (AI) และ
บริษัท ทรู อินเทอร์เน็ต จำกัด ซึ่งเป็นผู้ให้บริการอินเทอร์เน็ตรายใหญ่ที่สุดของประเทศมาตั้งแต่ปี
2547 จากการเป็นผู้นำในตลาดบรอดแบนด์ ณ สิ้นเดือนธันวาคม 2548
กลุ่มทรูมีผู้ใช้บริการอินเทอร์เน็ตทั้งสิ้น 716,703 ราย
ซึ่งรวมผู้ใช้บริการบรอดแบนด์สำหรับลูกค้าทั่วไปด้วย สำหรับผู้ประกอบการ
รายใหญ่อื่นๆ ประกอบด้วย บริษัท CS Loxinfo บริษัท KSC Internet (บริษัทได้ซื้อหุ้นใน KSC
ใน
สัดส่วนร้อยละประมาณ 40 ในเดือนมกราคม 2549) และ บริษัท Internet Thailand

ความคืบหน้าด้านการกำกับดูแลกิจการโทรคมนาคม 

การกำกับดูแลกิจการโทรคมนาคมในประเทศไทยอยู่ในระหว่างการเปลี่ยนแปลง
จากการที่หน่วยงานภาครัฐดำเนินบทบาทในฐานะผู้กำกับดูแลและผู้ให้บริการโทรคมนาคมไปพร้อม ๆ
กัน ไปสู่การเปิดเสรีธุรกิจโทรคมนาคม
ซึ่งส่งผลให้เกิดการแปรสภาพจากหน่วยงานภาครัฐไปเป็นบริษัทเอกชน

ตามข้อตกลงที่ประเทศไทยได้ให้ไว้กับองค์กรการค้าโลกหรือ WTO เพื่อเปิดเสรีธุรกิจ
โทรคมนาคมไทยภายในปี 2549
รัฐบาลไทยได้เริ่มดำเนินการปฏิรูปการกำกับดูแลกิจการโทรคมนาคม โดยการออกพระราชบัญญัติหลัก
2 ฉบับ อันได้แก่
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม
พ.ศ. 2543 ซึ่งประกาศใช้ในเดือนมีนาคม 2543 และ
พระราชบัญญัติการประกอบกิจการโทรคมนาคม พ.ศ. 2544 ซึ่งประกาศใช้ในเดือนพฤศจิกายน
2544

ในเดือนตุลาคม 2547 คณะกรรมการกิจการโทรคมนาคมแห่งชาติ หรือคณะกรรมการ กทช.
ได้รับการจัดตั้งขึ้นเพื่อเป็นองค์กรอิสระในการกำกับดูแลกิจการโทรคมนาคม
ซึ่งเดิมเป็นอำนาจหน้าที่ขององค์การโทรศัพท์แห่งประเทศไทย [ปัจจุบันได้เปลี่ยนชื่อเป็น บริษัท ทศท
คอร์ปอเรชั่น จำกัด (มหาชน) หรือ ทศท] และ การสื่อสารแห่งประเทศไทย
[ปัจจุบันได้เปลี่ยนชื่อเป็น บริษัท กสท
โทรคมนาคม จำกัด (มหาชน) หรือ กสท] และกรมไปรษณีย์โทรเลข อย่างไรก็ตาม
ในปัจจุบันยังไม่มีการแต่งตั้งคณะกรรมการกิจการกระจายเสียงและกิจการโทรทัศน์แห่งชาติ หรือ
กสช. ซึ่งจะเข้ามา
ทำหน้าที่ในการกำกับดูแลกิจการวิทยุและโทรทัศน์ของประเทศแต่อย่างใด

คณะกรรมการ กทช. มีวาระอยู่ในตำแหน่ง 6 ปี และให้ดำรงตำแหน่งได้เพียงวาระเดียว
ในวาระเริ่มแรกเมื่อครบกำหนด 3 ปี ให้ กรรมการ กทช. ออกจากตำแหน่งจำนวน 3 คน

นับตั้งแต่ได้มีการจัดตั้งคณะกรรมการ กทช. จนกระทั่งถึงปลายปี 2548 คณะกรรมการ
กทช.ได้ออกประกาศ กฎเกณฑ์ ข้อบังคับที่สำคัญๆ หลายฉบับ ได้แก่ (1) ประกาศคณะกรรมการ
กทช. เรื่องกำหนดลักษณะและประเภทของกิจการโทรคมนาคม (2) ประกาศคณะกรรมการ กทช.
เรื่องลักษณะของประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม 3
ประเภท
(3) ประกาศคณะกรรมการ กทช. เรื่อง หลักเกณฑ์การจัดสรรเลขหมายโทรคมนาคมชั่วคราว
(4) ประกาศคณะกรรมการ กทช. เรื่อง
ค่าธรรมเนียมใบอนุญาตประกอบกิจการโทรคมนาคมชั่วคราว และ (5) ประกาศคณะกรรมการ
กทช. เรื่อง ค่าธรรมเนียมใบอนุญาตการให้บริการอินเทอร์เน็ต ชั่วคราว

นอกจากนี้ ยังมีแผนที่จะออกประกาศและข้อบังคับหลายฉบับ ในปี 2549 ได้แก่ (ร่าง)
ประกาศคณะกรรมการ กทช.
ว่าด้วยมาตรการคุ้มครองสิทธิของผู้ใช้บริการโทรคมนาคมเกี่ยวกับข้อมูลส่วนบุคคล
สิทธิความเป็นส่วนตัว และเสรีภาพในการสื่อสารถึงกันโดยทางโทรคมนาคม (ร่าง) ประกาศ
คณะกรรมการ กทช. ว่าด้วยการใช้และเชื่อมต่อโครงข่าย และ กฎเกณฑ์ข้อบังคับเกี่ยวกับ 3G

ใบอนุญาตประกอบกิจการโทรคมนาคม

ผู้ประกอบกิจการโทรคมนาคมทั้งหมดที่มิใช่ผู้ประกอบกิจการภายใต้เงื่อนไขของสัญญา
ร่วมการงานฯ ซึ่งประกอบกิจการในขณะที่พระราชบัญญัติการประกอบกิจการโทรคมนาคมมีผลบังคับใช้
จะต้องได้รับใบอนุญาตแบบใดแบบหนึ่งดังต่อไปนี้จากคณะกรรมการ กทช.

ใบอนุญาตแบบที่หนึ่ง
เป็นใบอนุญาตสำหรับผู้ประกอบกิจการโทรคมนาคมที่มีความประสงค์จะเข้ามาประกอบกิจการโทรคมนาคมในประเทศไทยแต่ไม่มีโครงข่ายเป็นของตนเอง
หรือผู้ประกอบกิจการที่คณะกรรมการ กทช. เห็นว่ามีลักษณะสมควรให้มีการบริการได้โดยเสรี
โดยคณะกรรมการ กทช. จะออกใบอนุญาตให้กับผู้ขอประกอบกิจการในลักษณะดังกล่าว อันได้แก่
การให้บริการอินเทอร์เน็ต

ใบอนุญาตแบบที่สอง
เป็นใบอนุญาตสำหรับผู้ประกอบกิจการโทรคมนาคมที่มีความประสงค์จะประกอบกิจการที่มีวัตถุประสงค์ให้บริการจำกัดเฉพาะกลุ่มบุคคล
หรือเป็นกิจการที่คณะกรรมการ กทช.
เห็นว่าไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรม
หรือต่อประโยชน์สาธารณะและผู้บริโภค
ผู้ขอใบอนุญาตแบบที่สองนี้จะมีหรือไม่มีโครงข่ายเป็นของตนเองก็ได้ โดยคณะกรรมการ กทช.
จะออกใบอนุญาตให้กับผู้ขอประกอบกิจการที่ได้ปฏิบัติถูกต้องครบถ้วน
ตามหลักมาตรฐานที่คณะกรรมการ กทช. ประกาศกำหนดไว้ล่วงหน้าแล้ว

ใบอนุญาตแบบที่สาม เป็นใบอนุญาตสำหรับผู้ประกอบกิจการโทรคมนาคมที่มีโครงข่ายเป็นของตนเอง
ซึ่งเป็นการประกอบกิจการที่มีวัตถุประสงค์ในการให้บริการแก่บุคคลทั่วไปจำนวนมาก
หรือกิจการที่คณะกรรมการ กทช. เห็นว่าอาจกระทบต่อประโยชน์สาธารณะ
หรือมีเหตุจำเป็นต้องคุ้มครองผู้บริโภคเป็นพิเศษ โดยคณะกรรมการ กทช.
จะมีการพิจารณาว่าสมควรออกใบอนุญาตให้ผู้ขอประกอบกิจการหรือไม่

นอกจากนี้ ถ้าเป็นกิจการโทรคมนาคมที่จำเป็นต้องใช้คลื่นความถี่วิทยุ ผู้ขอประกอบกิจการ
จะต้องได้รับใบอนุญาตใช้คลื่นความถี่วิทยุด้วยเช่นกัน

คณะกรรมการ กทช. ได้เริ่มออกใบอนุญาตให้กับผู้ประกอบกิจการรายอื่นๆ
นอกเหนือจากการออกใบอนุญาตให้กับ ทศท และ กสท โดยในเดือนมิถุนายน ถึง กันยายน 2548
ตามลำดับ
คณะกรรมการ กทช. ได้ออกใบอนุญาตให้แก่ผู้ประกอบกิจการอินเทอร์เน็ต หลายราย รวมทั้ง บริษัท
ทรู อินเทอร์เน็ต ซึ่งเป็นบริษัทย่อยของกลุ่มบริษัททรู

ในช่วงต้นเดือนสิงหาคม 2548 คณะกรรมการ กทช.
ได้ออกประกาศค่าธรรมเนียมใบอนุญาตประกอบกิจการโทรคมนาคมชั่วคราว
ซึ่งมีการกำหนดค่าธรรมเนียมสำหรับบริการโทรคมนาคม ไว้ดังนี้

ใบอนุญาตแบบที่หนึ่ง ค่าลงทะเบียน 5,000 บาท ค่าธรรมเนียมรายปี 20,000 บาท

ใบอนุญาตแบบที่สอง (ไม่มีโครงข่าย) ค่าลงทะเบียน 10,000 บาท ค่าธรรมเนียมรายปี 25,000
บาท

ใบอนุญาตแบบที่สอง (มีโครงข่าย) ค่าลงทะเบียน 25,000 บาท ค่าธรรมเนียมรายปี 250,000
บาท

ใบอนุญาตแบบที่สาม ค่าลงทะเบียน 500,000 บาท ค่าธรรมเนียมรายปีร้อยละ 3
ของรายได้จากการดำเนินการ และค่าธรรมเนียมในการต่อใบอนุญาตปีละ 500,000 บาท

การจัดสรรเลขหมายใหม่

คณะกรรมการ กทช. ได้ออกประกาศ เรื่อง หลักเกณฑ์การจัดสรรเลขหมายโทรคมนาคม
ชั่วคราว โดยผู้ประกอบกิจการที่ประสงค์จะขอเลขหมายใหม่ จะต้องยื่นเอกสารเพื่อขอเลขหมายกับ
คณะกรรมการ กทช. และจะต้องชำระค่าธรรมเนียมรายเดือน
ซึ่งมีการกำหนดค่าธรรมเนียมเลขหมายโทรคมนาคมไว้เป็น 12 บาทต่อเลขหมายต่อปี

บริการโทรคมนาคมพื้นฐานโดยทั่วถึง (Universal Service Obligation หรือ USO)

ภายใต้การกำกับดูแลของคณะกรรมการ กทช. ผู้ได้รับใบอนุญาตประกอบกิจการ
โทรคมนาคมจัดให้มีการบริการโทรคมนาคมพื้นฐานโดยทั่วถึง โดยเฉพาะอย่างยิ่งแก่ผู้ที่มีรายได้น้อย
คนพิการ และในพื้นที่ชนบท หรือในท้องที่หนึ่งท้องที่ใดที่ยังมีบริการไม่เพียงพอต่อความต้องการของ
ผู้ใช้บริการในท้องที่นั้น หากผู้ได้รับใบอนุญาตประกอบกิจการโทรคมนาคมไม่สามารถให้บริการ
ดังกล่าวนี้ได้ ก็จะต้องถูกเก็บเงินส่วนแบ่งรายได้ในอัตราร้อยละ 4
เข้ากองทุนพัฒนากิจการโทรคมนาคมเพื่อสาธารณะประโยชน์

โดยความรับผิดชอบในการให้บริการโทรคมนาคมพื้นฐานอย่างทั่วถึงนี้
เป็นหน้าที่ของผู้ได้รับใบอนุญาตแบบที่ 2 ที่มีโครงข่ายเป็นของตนเอง และผู้ได้รับใบอนุญาตแบบที่สาม

การจัดสรรคลื่นความถี่วิทยุ

คณะกรรมการ กทช. และ กสช. คือคณะกรรมการร่วมผู้ทำหน้าที่ในการจัดสรรคลื่นความถี่วิทยุ
คณะกรรมการร่วมดังกล่าวมีอำนาจหน้าที่ในการกำหนดนโยบายเพื่อจัดสรรคลื่นความถี่วิทยุและโทรทัศน์
รวมไปถึงการกำหนดหลักเกณฑ์และเงื่อนไขต่างๆ
เพื่อให้การใช้คลื่นความถี่เป็นไปอย่างมีประสิทธิภาพ อย่างไรก็ตาม
ในปัจจุบันยังไม่มีการจัดตั้งคณะกรรมการ กสช. ดังนั้นคณะกรรมการร่วมจึงยังไม่อาจจัดตั้งได้
ด้วยเหตุนี้จึงยังไม่มีความชัดเจนในการจัดสรรคลื่นความถี่ใหม่ให้แก่ผู้ขอ
ใบอนุญาต

การแปรสัญญาร่วมการงานฯ

คู่สัญญาร่วมการงานฯ ที่เกิดขึ้นก่อนประกาศใช้พระราชบัญญัติการประกอบกิจการ
โทรคมนาคม สามารถเจรจาตกลงแปรสัญญาร่วมการงานฯ ได้โดยการยินยอมพร้อมใจของคู่สัญญา
ทั้งสองฝ่าย ซึ่งในกรณีเช่นนี้ คณะกรรมการ กทช. จะต้องออกใบอนุญาตที่มีขอบเขตและระยะเวลา
เดียวกันกับผู้ประกอบกิจการที่ได้รับการแปรสัญญาร่วมการงานฯ (รวมทั้งเงื่อนไขอื่นๆ
ที่คณะกรรมการ กทช. อาจเพิ่มเติมลงไปเพื่อประโยชน์ของผู้ใช้บริการที่มีอยู่เดิม
หรือเพื่อคุณภาพและประสิทธิภาพของบริการที่ดียิ่งขึ้น ซึ่งเป็นไปตามวัตถุประสงค์ของ พรบ.
การประกอบกิจการโทรคมนาคม) โดย
ใบอนุญาตดังกล่าวจะต้องไม่ขัดแย้ง หรือไม่สอดคล้องกับ พรบ. การประกอบกิจการโทรคมนาคม
นอกจากนี้ พรบ. การประกอบกิจการโทรคมนาคม ยังไม่ได้กำหนดให้คณะกรรมการ กทช.
หรือหน่วยงานภาครัฐใด ๆ มีอำนาจหน้าที่ในการแปรสัญญาร่วมการงานฯ
ที่มีอยู่เดิมไปเป็นการทำสัญญาในรูปแบบอื่นๆ

เนื่องจากกลุ่มบริษัท ให้บริการโทรศัพท์พื้นฐาน มัลติมีเดีย บริการโทรศัพท์เคลื่อนที่ และ
อินเทอร์เน็ต ภายใต้สัญญาร่วมการงานฯ และ/หรือ ภายใต้การได้รับอนุญาต จาก ทศท และ กสท
ก่อนที่ พรบ. การประกอบกิจการโทรคมนาคมจะประกาศใช้ บริษัทยังคงมีสิทธิที่จะประกอบ
กิจการโทรคมนาคมต่างๆ ต่อไป จนกว่าสัญญาร่วมการงานฯ และ/หรือ การได้รับอนุญาต
จะสิ้นสุดลง โดยไม่จำเป็นต้องขอใบอนุญาตจากคณะกรรมการ กทช.
นอกจากนี้บริษัทยังสามารถแปรสัญญาร่วมการงานฯ และหรือการได้รับอนุญาตดังกล่าว
มาเป็นใบอนุญาตใหม่ภายใต้ พรบ. การประกอบกิจการโทรคมนาคม
(ซึ่งได้รับการคุ้มครองทั้งโดยรัฐธรรมนูญแห่งราชอาณาจักรไทย และ พรบ.
การประกอบกิจการโทรคมนาคม) ทั้งนี้จะต้องเป็นการยินยอมพร้อมใจระหว่างคู่สัญญา ถึงแม้ว่า
ผู้มีส่วนเกี่ยวข้อง รวมทั้งบริษัทจะได้มีการเจรจาเพื่อแปรสัญญาร่วมการงานฯ
และหรือการได้รับอนุญาตดังกล่าว แต่จนถึงปัจจุบัน ก็ยังไม่สามารถบรรลุถึงข้อตกลง แต่ประการใด

การแปรรูปองค์การโทรศัพท์แห่งประเทศไทยและการสื่อสารแห่งประเทศไทย

จากการแปรรูปองค์การโทรศัพท์แห่งประเทศไทยและการสื่อสารแห่งประเทศไทย ซึ่งเป็นรัฐวิสาหกิจ
มาเป็นบริษัทมหาชน เมื่อวันที่ 31 กรกฎาคม 2545 และเมื่อวันที่ 14 สิงหาคม 2546 ตามลำดับ
มีผลให้ ทศท และ กสท ได้รับช่วงทรัพย์สินและหนี้สินในธุรกิจโทรคมนาคมและกิจการอื่นๆ
ที่เกี่ยวข้องทั้งหมดที่เคยเป็นกรรมสิทธิ์ของรัฐวิสาหกิจเดิมมาก่อน  ต่อมา ทศท และ กสท
ได้รับใบอนุญาตให้ดำเนินกิจการโทรคมนาคมจากคณะกรรมการกิจการโทรคมนาคมแห่งชาติ
 ซึ่งทำให้ ทศท และ กสท มีฐานะเป็นเพียงผู้ให้บริการโทรคมนาคม
โดยไม่มีอำนาจหน้าที่ในการกำกับดูแลอีกต่อไป